**แผนพัฒนาจังหวัดนราธิวาส**

* **ประเด็นการพัฒนาจังหวัด**

|  |  |  |  |
| --- | --- | --- | --- |
| **หลักเกณฑ กบภ.** | **แผนพัฒนาจังหวัด (พ.ศ. 2561 - 2565)** | | **(ร่าง) แผนพัฒนาจังหวัด (พ.ศ. 2566 - 2570)** |
| **ประเด็นการพัฒนา** | **ประเด็นการพัฒนาจังหวัด** | **ความเห็นของฝ่ายเลขานุการ กบภ. (สศช.)** | **(ร่าง) ประเด็นการพัฒนาจังหวัด** |
| *มีประเด็นการพัฒนาที่ตอบสนอง*  *เป้าหมายรวมของจังหวัด สอดคล้องกับ*  *ยุทธศาสตร์ชาติ แผนแม่บท ประเด็นการพัฒนาสำคัญระดับชาติ (agenda) ทิศทางการพัฒนาภาค รวมทั้งศักยภาพ โอกาส ปัญหา และความต้องการของพื้นที่* | **4 ประเด็นการพัฒนา**  1. เสริมสร้างความมั่นคงทางเศรษฐกิจ ส่งเสริมการค้า  การลงทุน และการค้าชายแดน  2. ลดความเหลื่อมล้ำ พัฒนาและเสริมสร้างคุณภาพชีวิต  ประชาชนบนพื้นฐานหลักปรัชญาของเศรษฐกิจพอเพียง  3. จัดการทรัพยากรธรรมชาติให้มีความอุดมสมบูรณ์  ใช้ประโยชน์อย่างยั่งยืนและมีสิ่งแวดล้อมที่ดี  4. เสริมสร้างสันติสุขและความมั่นคงภายในพื้นที่แบบมี  ส่วนร่วมอย่างเข้าใจ เข้าถึง และพัฒนา | ประเด็นการพัฒนามีความสอดคล้อง  กับยุทธศาสตร์ชาติแผนแม่บท  ประเด็นการพัฒนาสำคัญระดับชาติ  และแผนพัฒนาภาคใต้ชายแดน  รวมทั้งสอดคล้องกับปัญหา  ความต้องการของพื้นที่ | **ร่าง 6 ประเด็นการพัฒนา (Key word)**  **1. ส่งเสริมการเพิ่มประสิทธิภาพภาคการเกษตร**  **2. พัฒนาศักยภาพภาคอุตสาหกรรม การค้าและการลงทุน**  **3. ส่งเสริมและพัฒนาภาคการท่องเที่ยวและบริการ**  **4. พัฒนาคุณภาพชีวิตประชาชน**  **5. เสริมสร้างความมั่นคงและความปลอดภัย**  **6. บริหารจัดการทรัพยากรธรรมชาติและสิ่งแวดล้อม** |
| **วัตถุประสงค์** | **วัตถุประสงค์** | **ความเห็นของฝ่ายเลขานุการ ก.บ.ภ. (สศช.)** | **วัตถุประสงค์** |
| *แสดงถึงวัตถุประสงค์หรือเป้าหมาย*  *อย่างชัดเจนที่ต้องการบรรลุในแต่ละประเด็นการพัฒนาในช่วงระยะเวลาของแผน* | วัตถุประสงค์ (ของแต่ละประเด็นการพัฒนา)  (เอกสาร 1-4) | แสดงวัตถุประสงค์ และเป้าหมายการพัฒนาอย่างชัดเจนสะท้อนให้เห็นถึงการบรรลุผลสำเร็จการพัฒนาในช่วงระยะเวลาที่กำหนด | -อยู่ระหว่างการศึกษา/จัดทำ- |
| **เป้าหมายและตัวชี้วัด** | **เป้าหมายและตัวชี้วัด** | **ความเห็นของฝ่ายเลขานุการ ก.บ.ภ. (สศช.)** | **เป้าหมายและตัวชี้วัด** |
| *มีจำนวนตัวชี้วัดที่เหมาะสม มีความชัดเจน สามารถวัดได้ในเชิงปริมาณหรือ*  *คุณภาพและเชื่อมโยงกับวัตถุประสงค์หรือเป้าหมายของแต่ละประเด็นการพัฒนา*  *รวมทั้งมีการกำหนดค่า*  *เป้าหมายที่สอดคล้องกับค่าฐาน (ค่าฐานต้องมีความเหมาะสม ชัดเจน และมีแหล่งที่มา) หรือค่า benchmark และแสดงถึงความก้าวหน้าอย่างเหมาะสมและเป็นไปได้* | เป้าหมายและตัวชี้วัด (ของแต่ละประเด็นการพัฒนา)  (เอกสาร 1-4) | *การกำหนดเป้าหมายสะท้อนให้เห็นถึงความสำเร็จการขับเคลื่อนประเด็นการพัฒนาและตัวชี้วัดมีความเหมาะสม สามารถวัดได้ในเชิงปริมาณ มีการแสดงข้อ มูลค่าฐาน*  *และค่าเป้าหมายรายปีแสดงถึงความก้าวหน้าที่เหมาะสมและเป็นไปได้*  **ข้อสังเกตและข้อเสนอแนะ**  *การกำหนดค่าฐานของตัวชี้วัดในแต่ละประเด็นการพัฒนาควรจะมีการอ้างอิงแหล่งที่มาของข้อมูลอย่างชัดเจน* | -อยู่ระหว่างการศึกษา/จัดทำ- |
| **แนวทางการพัฒนา** | **แนวทางการพัฒนา** | **ความเห็นของฝ่ายเลขานุการ ก.บ.ภ. (สศช.)** | **แนวทางการพัฒนา** |
| *มีความเชื่อมโยงสอดคล้องกับ*  *ประเด็นการพัฒนาและแนวทางการพัฒนา และเพียงพอที่จะขับเคลื่อนการพัฒนา*  *ให้ประสบผลสำเร็จ*  *ตามเป้าหมายที่กำหนดไว้* | แนวทางการพัฒนา (ของแต่ละประเด็นการพัฒนา)  (เอกสาร 1-4) | มีความสอดคล้องกับประเด็นการพัฒนา  และสามารถขับเคลื่อนประเด็นการพัฒนา  ให้บรรลุตามวัตถุประสงค์และเป้าหมายการพัฒนา และครอบคลุมห่วงโซ่คุณค่า  ตั้งแต่ต้นทาง กลางทาง และปลายทาง | -อยู่ระหว่างการศึกษา/จัดทำ- |

**เอกสาร 1**

**ประเด็นการพัฒนาของจังหวัด (พ.ศ. 2561 - 2565)**

**ประเด็นการพัฒนาที่ ๑ เสริมสร้างความมั่นคงทางเศรษฐกิจ ส่งเสริมการค้า การลงทุน และการค้าชายแดน**

**วัตถุประสงค์**

(1) เพื่อส่งเสริมและพัฒนาการท่องเที่ยว เพิ่มมูลค่าสินค้าด้านการเกษตร และสินค้าชุมชน

(2) เพื่อสร้างขีดความสามารถด้านการผลิต การตลาดและส่งเสริมผู้ประกอบการในจังหวัดพัฒนาสินค้าให้สอดคล้องกับความต้องการของตลาด แข่งขันได้ในระดับสากล และการเชื่อมโยง

เครือข่ายทางการค้าสู่อาเซียน

(3) เพื่อพัฒนาและจัดการผลผลิตทางการเกษตร เชิงปริมาณ และคุณภาพในการรองรับการพัฒนาอุตสาหกรรม

(4) เพื่อสร้างโอกาสในการพัฒนาจังหวัดจากโมเดลเศรษฐกิจการพัฒนาของประเทศ เพื่อขับเคลื่อนจังหวัดสู่เมืองแห่งการค้า ผู้ประกอบการค้าในทุกระดับของจังหวัดเข้มแข็ง และแข่งขันได้

| **เป้าหมาย** | **ตัวชี้วัด** | **ข้อมูลฐาน** | **ค่าเป้าหมาย** | | | | | |
| --- | --- | --- | --- | --- | --- | --- | --- | --- |
| **2561** | **2562** | **2563** | **2564** | **2565** | **2561-2565** |
| การขยายตัวของภาคการเกษตร ภาคการท่องเที่ยว และภาคอุตสาหกรรม เติบโตอย่างต่อเนื่อง | **1. ผลผลิตการเกษตรเฉลี่ยต่อหน่วย**  **การผลิต พืช (ปาล์มน้ำมัน ยางพารา**  **และข้าวนาปี) เพิ่มขึ้นร้อยละ 2.5 ต่อปี** |  |  |  |  |  |  |  |
|  | (1) ปาล์มน้ำมัน | ปี 2556 = 2,022 ก.ก./ไร่ ปี 2557 = 1,909 ก.ก./ไร่ (-5.59)  ปี 2558 = 1,699 ก.ก./ไร่ (-11.00) ปี 2559 = 2,103 ก.ก./ไร่ (23.78)  ปี 2560 = 2,207 ก.ก./ไร่ (4.95) ปี 2561 = 2,091 ก.ก./ไร่ (-5.26)  (เฉลี่ย5ปี = 2,000.12 ก.ก./ไร่  และอัตราการเปลี่ยนแปลงเฉลี่ย 5 ปี = 1.38) | 2,091  (ปี 2561) | 2,143  (2.5%) | 2,196  (2.5%) | 2,251  (2.5%) | 2,307  (2.5%) | 2,307 |
|  | (2) ยางพารา | ปี 2556 = 237 ก.ก./ไร่ ปี 2557 = 231 ก.ก./ไร่ (-2.53)  ปี 2558 = 241 ก.ก./ไร่ (4.33) ปี 2559 = 245 ก.ก./ไร่ (1.66)  ปี 2560 = 232 ก.ก./ไร่ (-5.31) ปี 2561 = 248 ก.ก./ไร่ (6.89)  (เฉลี่ย5ปี = 239 ก.ก./ไร่  และอัตราการเปลี่ยนแปลงเฉลี่ย 5 ปี = 1.00) | 248  (ปี 2561) | **254**  (2.5%) | **260**  (2.5%) | **267**  (2.5%) | **274**  (2.5%) | 274 |
|  | (3) ข้าวนาปี | ปี 2556 = 370 ก.ก./ไร่ ปี 2557 = 377 ก.ก./ไร่  ปี 2558 = 390 ก.ก./ไร่ ปี 2559 = 374 ก.ก./ไร่  ปี 2560 = 406 ก.ก./ไร่ ปี 2561 = 407 ก.ก./ไร่  (เฉลี่ย5ปี = 390 ก.ก./ไร่ และอัตราการเปลี่ยนแปลงเฉลี่ย 5 ปี = 2.01) | 407  (ปี 2561) | **417**  (2.5%) | **427**  (2.5%) | **438**  (2.5%) | **449**  (2.5%) | 449 |
|  | **2. อัตราการขยายตัวของรายได้จากการท่องเที่ยว (เพิ่มขึ้น ร้อยละ 3.5 ต่อปี)** | - อัตราการขยายตัวของรายได้จากการท่องเที่ยว  ปี 2556 = 2,200 ลบ. ปี 2557 = 2,332 ลบ. (6.00)  ปี 2558 = 2,528 ลบ. (8.40) ปี 2559 = 2,731 ลบ. (8.03)  ปี 2560 = 2,862 ลบ. (4.80) ปี 2561 = 3,128 ลบ. (9.29)  ปี 2562 = 3,567 ลบ. (14.03) | 3,128 | 3.50 %  (3,237) | 3.50 %  (3,350) | 3.50 %  (3,467) | 3.50 %  (3,588) | 14.00 %  (3,588) |
|  | 3. มูลค่าการค้าชายแดน  (เพิ่มขึ้นร้อยละ 4.5 ต่อปี) | - มูลค่าการค้าชายแดน  ปี 2556 = 3,178.77 ลบ. ปี 2557 = 3,208.72 ลบ. (0.94)  ปี 2558 = 3,353.43 ลบ. (4.51) ปี 2559 = 4,719.25 ลบ. (40.72)  ปี 2560 = 4,283.47 ลบ. (-9.23) ปี 2561 = 3,683.18 ลบ. (-14.01)  ปี 2562 = 4,655.41 ลบ. (26.40) | 3,683.18 | 4,655.41 ล้านบาท | 4.50%  4,864.90 ล้านบาท | 4.50%  5,083.82 ล้านบาท | 4.50%  5,312.60 ล้านบาท | 5,312.60  ล้านบาท |
|  | 4. รายได้ผลิตภัณฑ์ชุมชน สินค้า OTOP (เพิ่มขึ้นปีละ 10.00%) | - รายได้ผลิตภัณฑ์ชุมชน สินค้า OTOP  ปี 2558 = 800.926 ลบ. ปี 2559 = 909.406 ลบ.  ปี 2560 = 1,128.634 ลบ. ปี 2561 = 1,558.176 ลบ.  ปี 2562 = 2,022.462 ลบ. รายได้เฉลี่ย 5 ปี = 1,283.921 ลบ. | 1,558.18 ล้านบาท | 2,022.46 ล้านบาท | 2,224.71 ล้านบาท | 2,447.18 ล้านบาท | 2.691.89ล้านบาท | 2,691.89 ล้านบาท |

**แนวทางการพัฒนา**

|  |  |  |
| --- | --- | --- |
| **ประเด็นการพัฒนาที่ ๑ เสริมสร้างความมั่นคงทางเศรษฐกิจ ส่งเสริมการค้า การลงทุน และการค้าชายแดน** | | |
| **กลยุทธ์** | **1.1 พัฒนาโครงสร้างพื้นฐาน การคมนาคม และระบบโลจิสติกส์ให้มีคุณภาพและได้มาตรฐานรองรับเขตเศรษฐกิจพิเศษและการพัฒนาจังหวัดได้อย่างมีประสิทธิภาพ** | |
|  | **แนวทางการพัฒนา** | 1.1.1 การพัฒนาระบบขนส่งทางน้ำ โดยการพัฒนาท่าเทียบเรือเป็นท่าเทียบเรือขนถ่ายเชิงพาณิชย์อย่างครบวงจร  1.1.2 เพิ่มขีดความสามารถของท่าอากาศยานนราธิวาส  1.1.3 พัฒนาและปรับปรุงการคมนาคมระบบรางให้มีประสิทธิภาพ มาตรฐาน สะดวก ปลอดภัย รวดเร็ว เชื่อมโยงกับระบบรางทั้งในประเทศและระหว่างประเทศ เพื่อเพิ่มช่องทางการส่งออกสินค้า พร้อมทั้งพัฒนาพื้นที่รอบสถานีรถไฟและเขตการรถไฟเป็นแหล่งการค้าและการท่องเที่ยวของจังหวัด  1.1.4 พัฒนาโครงสร้างพื้นฐานและโครงข่ายคมนาคมเพื่อสนับสนุนและรองรับการเชื่อมโยงเขตเศรษฐกิจพิเศษ และเสริมสร้างศักยภาพการขับเคลื่อนเขตเศรษฐกิจพิเศษนราธิวาส : มั่นคง มั่งคั่ง ยั่งยืน เชื่อมโยงประชาคมอาเซียน  1.1.5 พัฒนาและปรับปรุงการคมนาคมสายหลัก สายรอง และระบบสาธารณูปโภคเพื่อรองรับการพัฒนา  1.1.7 พัฒนาและปรับปรุงการคมนาคมสายหลัก สายรอง และระบบสาธารณูปโภค เพื่อส่งเสริมสนับสนุนการท่องเที่ยวของจังหวัด  1.1.8 การพัฒนาด่านชายแดนในจังหวัดนราธิวาส |
| **กลยุทธ์** | **1.2 สร้างระบบนิเวศน์การค้าชายแดน จัดระเบียบ และพัฒนาเมืองสุไหงโก-ลก เป็นต้นแบบการค้าชายแดนระหว่างประเทศ ที่มีความพร้อม มาตรฐาน และการจัดการเมืองชายแดนที่เป็นสากล** | |
|  | **แนวทางการพัฒนา** | 1.2.1 พัฒนาและยกระดับมาตรฐานการอำนวยความสะดวกทางการค้าชายแดนสู่ระดับสากลและทันสมัย  1.2.2 พัฒนาตลาดการค้าชายแดนที่ได้มาตรฐานสากลมีความทันสมัย และความเป็นระเบียบ เรียบร้อย และความสะอาด สร้างพื้นที่การค้ารองรับผลผลิต และสินค้าของชุมชนในบริเวณชายแดน พร้อม ทั้งส่งเสริมและเชื่อมโยงกับการท่องเที่ยว  1.2.3 เสริมสร้างความเชื่อมั่นในพื้นที่การค้าชายแดนแก่นักลงทุน  1.2.4 สร้างพื้นที่การค้าเชื่อมโยงการค้าชายแดนและสร้างรายได้และเงินหมุนเวียนในพื้นที่ และจังหวัด เชื่อมโยงระบบการธุรกิจค้าส่ง ค้าปลีก เติบโตอย่างมีคุณภาพ มีระบบบริการที่มีมาตรฐานการค้า ชายแดน ในระดับต้นแบบที่ดีของประเทศ เน้นการสร้างโอกาสทางการค้า และการพัฒนาทักษะการค้าชายแดนแก่ผู้ประกอบการ SMEs วิสาหกิจชุมชนจากการส่งเสริมการค้าชายแดน  1.2.5 การพัฒนาเศรษฐกิจให้เป็นพื้นที่เศรษฐกิจเฉพาะภายใต้โครงการสามเหลี่ยมมั่นคง มั่งคั่ง ยั่งยืน อำเภอสุไหงโก-ลก โดยการพัฒนาเชื่อมโยงธุรกิจค้าปลีก/ค้าส่ง และพัฒนาศักยภาพผู้ประกอบการ เพื่อการเชื่อมโยงการค้าชายแดนระหว่างประเทศ และสนับสนุนการเชื่อมโยงการนำเข้า – ส่งออก เพื่อเชื่อมโยงข้อมูลกับผู้ประกอบการในพื้นที่ อาเซียน และนานาชาติ  1.2.6 การพัฒนาพื้นที่และเมืองน่าอยู่อัจฉริยะ ในพื้นที่สุไหงโก-ลก ให้มีความน่าอยู่ มีการนำเทคโนโลยีสมัยใหม่มาประยุกต์ใช้ในการบริหารจัดการเมือง  เน้นพัฒนาโครงสร้างพื้นฐานให้ครอบคลุม ทั่วถึง และได้มาตรฐาน ส่งเสริมให้เป็นศูนย์กลางทางเศรษฐกิจ และการบริการ สำหรับพื้นที่โดยรอบเพื่อพัฒนาไปสู่ Smart City |
| **กลยุทธ์** | **1.3 พัฒนาผู้ประกอบการ ขนาดกลางและขนาดย่อม วิสาหกิจชุมชน และผู้ประกอบการใหม่ให้มีความพร้อมในการสร้างสรรค์เศรษฐกิจจังหวัดให้มีศักยภาพที่แข่งขันได้** | |
|  | **แนวทางการพัฒนา** | 1.3.1 พัฒนาทักษะด้านการค้า การจัดการการเงิน การค้าชายแดน การสื่อสารภาษาต่างประเทศ และการใช้เทคโนโลยีสารสนเทศในการสร้างตลาดการค้าแก่ผู้ประกอบการ ขนาดกลางและขนาดย่อม วิสาหกิจชุมชน และผู้ประกอบการใหม่ (Start Up) ที่มีอัตลักษณ์ชัดเจนให้มีความพร้อมและความสามารถในการแข่งขันในระดับสากล เติบโตอย่างครอบคลุมทุกภาคส่วนอย่างยั่งยืน และส่งเสริมการสร้างโมเดลธุรกิจ  1.3.2 ส่งเสริมการยกระดับมาตรฐานสินค้าและบริการต่างๆ แก่ผู้ประกอบการขนาดกลางและขนาดย่อม วิสาหกิจชุมชน และผู้ประกอบการใหม่ เช่น อย.,ฮาลาล, GMP เป็นต้น เชื่อมโยงการค้ากับสามเหลี่ยมเศรษฐกิจชายแดนใต้ อาเซียน และนานาชาติ  1.3.3 พัฒนาผู้ประกอบการสู่เศรษฐกิจการแข่งขัน 4.0  1.3.4 ส่งเสริมและพัฒนาการมีส่วนร่วมกับทุกภาคส่วนในจังหวัดนราธิวาส เพื่อลดความเหลื่อมล้ำทางเศรษฐกิจของประชาชน โดยให้ความรู้แก่ผู้ประกอบการขนาดกลางและขนาดย่อม เข้าใจในข้อกฎหมาย กฎระเบียบ คำสั่งที่มีผลกระทบต่อผู้ประกอบการ ทำให้ผู้ประกอบการได้รับประโยชน์ในการให้บริการจากหน่วยงานของรัฐมากยิ่งขึ้น |
| **กลยุทธ์** | **1.4 เสริมสร้างความเข้มแข็งของ อุตสาหกรรมเพิ่มมูลค่า ที่มีคุณภาพมาตรฐานในระดับส่งออก และเป็นมิตรกับสิ่งแวดล้อม** | |
|  | **แนวทางการพัฒนา** | 1.4.1 ยกระดับมาตรฐานระบบการบริการโลจิสติกส์ รองรับภาคเกษตร อุตสาหกรรม และบริการโลจิสติกส์เพื่อการค้าชายแดน รวมถึงการส่งเสริมให้มีผู้ประกอบการด้านโลจิสติกส์ในพื้นที่ชายแดนเพิ่มขึ้น  1.4.2 ส่งเสริม สนับสนุนการเติบโตอย่างยั่งยืนของอุตสาหกรรมบนสังคมเศรษฐกิจที่เป็นมิตรกับสิ่งแวดล้อมจากฐานทรัพยากรของจังหวัด ทั้งที่เป็นอุตสาหกรรมเป้าหมายเดิม(S-Curve) และอุตสาหกรรมเป้าหมายใหม่ (New S-Curve) ที่มีศักยภาพ  1.4.3 ส่งเสริมโครงสร้างอุตสาหกรรมและบริการดิจิทัล ข้อมูลและปัญญาประดิษฐ์ นวัตกรรม การวิจัย การพัฒนาอุตสาหกรรมดิจิทัล และเทคโนโลยีแห่งอนาคต เพื่ออุตสาหกรรมที่เป็นมิตรกับสิ่งแวดล้อมให้สามารถนำไปต่อยอดในเชิงพาณิชย์ควบคู่กับการพัฒนาบุคลากรภาครัฐ และภาคเอกชน รองรับการพัฒนาอุตสาหกรรม  1.4.4 เพิ่มศักยภาพของผู้ประกอบการไทย สนับสนุนการทำธุรกิจผ่านระบบอินเตอร์เน็ต และยกระดับคุณภาพการให้บริการของภาครัฐปรับปรุง พัฒนาการบริการของรัฐเพื่อสนับสนุนการพัฒนาอุตสาหกรรมของจังหวัด เน้นความสะดวก รวดเร็ว เป็นสากล และมีธรรมาภิบาล  1.4.5 เชื่อมโยงอุตสาหกรรมในกลุ่มจังหวัดระหว่างอุตสาหกรรมขนาดใหญ่ อุตสาหกรรมขนาดกลางและอุตสาหกรรมขนาดย่อย ให้เกิดความเชื่อมโยง ตามนโยบายเศรษฐกิจสามเหลี่ยมชายแดนใต้  1.4.6 เพิ่มขีดความสามารถของผู้ประกอบการที่ดำเนินธุรกิจอุตสาหกรรมที่ต่อเนื่องจากการเกษตร ให้มีเทคโนโลยีเพื่อนำมาสู่การลดต้นทุน เพิ่มขีดในการแข่งขันที่สูงขึ้น  1.4.7 ส่งเสริมการจัดตั้งนิคมอุตสาหกรรมในเขตจังหวัดนราธิวาส ควบคู่กับการพัฒนาโครงสร้างพื้นฐานและสาธารณูปโภค ที่เป็นมิตรต่อสิ่งแวดล้อม เพื่อเตรียมความพร้อมในการดึงดูดนักลงทุน และผู้ประกอบการอุตสาหกรรมให้เข้ามาลงทุนในพื้นที่ พร้อมทั้งการสร้างสิ่งจูงใจด้วยมาตรการของรัฐ  1.4.8 ส่งเสริมอุตสาหกรรมที่ต่อเนื่องในด่านชายแดน อาทิ อุตสาหกรรมแปรรูป อุตสาหกรรมต่อยอดในพื้นที่ด่านชายแดนทั้ง 3 ด่าน โดยเป็นอุตสาหกรรมขนาดเล็กและต้องเป็นมิตรกับสิ่งแวดล้อม  1.4.9 ส่งเสริมการใช้ประโยชน์จากวัสดุเหลือใช้ทางการเกษตรมาเพิ่มมูลค่า การบริหารจัดการของเสียอุตสาหกรรมและขยะแบบคลัสเตอร์ระหว่างอุตสาหกรรมและชุมชนในแต่ละพื้นที่ของจังหวัด เพื่อลดผลกระทบทางสิ่งแวดล้อม |
| **กลยุทธ์** | **1.5 ยกระดับศักยภาพและเสริมสร้างความเติบโตของอุตสาหกรรมการท่องเที่ยวเชิงนิเวศน์การท่องเที่ยวเชิงวัฒนธรรม การท่องเที่ยวเชิงสันทนาการและกีฬา สร้างสรรค์เศรษฐกิจเพิ่มค่าจากฐานของการกีฬา นันทนาการ และการบริการ** | |
|  | **แนวทางการพัฒนา** | 1.5.1 สร้างอุตสาหกรรมการท่องเที่ยวและบริการ การสันทนาการ การกีฬา โดยชุมชนให้ได้มาตรฐานสากล เน้นการพัฒนาการบริการท่องเที่ยวนานาชาติแบบครบวงจร และการเข้าถึงการท่องเที่ยวสำหรับทุกกลุ่มเป้าหมาย เช่น เด็ก วัยรุ่น คนพิการ ผู้สูงวัย  1.5.2 ส่งเสริมการนำวิถีชุมชนอัตลักษณ์ที่ดี และโดดเด่นมาผสมผสานกับการท่องเที่ยว การบริการ การสันทนาการ และการกีฬา เพื่อเพิ่มมูลค่าด้านเศรษฐกิจ  1.5.3 เชื่อมโยงการกีฬา การบริการ การสันทนาการ ให้เกื้อหนุนการท่องเที่ยวแบบครบวงจรผ่านระบบดิจิทัล โดยยังคงความเป็นนิเวศน์ดั้งเดิม และวัฒนธรรมวิถีชีวิตเดิมเอาไว้  1.5.4 พัฒนาและยกระดับคุณภาพของการท่องเที่ยวแบบครบวงจร (Infrastructure, Clean, Comfortable, Peace) ให้ได้มาตรฐานนานาชาติและเชื่อมโยงกับระบบดิจิทัลทั้งระบบ  1.5.5 สร้างระบบการสื่อสารการท่องเที่ยว และการประชาสัมพันธ์ และโฆษณา เชิงรุกผ่านเทคโนโลยีสารสนเทศทุกช่องทาง โดยเฉพาะในระบบดิจิทัลจัดทำสื่อเพื่อการท่องเที่ยวของจังหวัดในรูปแบบภาษาต่างประเทศ เพื่อการเผยแพร่ในระบบดิจิทัล  1.5.6 ส่งเสริมการเชื่อมโยงการท่องเที่ยวกับวัฒนธรรมการบริโภค ยกระดับคุณภาพ และมาตรฐานสินค้า ผลิตภัณฑ์อาหาร การบริการ ฯลฯ ให้ได้มาตรฐานสากล โดยผสานความเป็นอัตลักษณ์พื้นที่ที่มีความโดดเด่นเพื่อเพิ่มมูลค่าให้สูงขึ้น  1.5.7 พัฒนาส่งเสริมการท่องเที่ยวจังหวัดนราธิวาส เฉพาะพื้นที่ ให้มีความพร้อมรองรับการเชื่อมโยงเศรษฐกิจพิเศษ และสามเหลี่ยมเศรษฐกิจชายแดนใต้  1.5.8 ประชาสัมพันธ์การท่องเที่ยวนรา...น่าเที่ยว เชื่อมโยงการท่องเที่ยวกับประเทศมาเลเซีย และประเทศใกล้เคียง  1.5.9 จัดงานมหกรรมอาหารเมืองนราธิวาส ผสมผสานกับงานของดีเมืองนรานานาชาติ  1.5.10 สร้างสิ่งจูงใจที่มนุษย์สร้างขึ้น เพื่อให้เป็นแลนด์มาร์กแห่งใหม่ของนราธิวาส ที่มีพื้นที่ติดชายแดน  1.5.11 ประชาสัมพันธ์เพื่อส่งเสริมการท่องเที่ยวด้วยตนเอง และครอบครัว เพื่อเชื่อมโยงสามเหลี่ยมชายแดนใต้  1.5.12 พัฒนาและยกระดับ การสันทนาการ และการกีฬา เชื่อมโยงการท่องเที่ยวนานาชาติ ส่งเสริมการจัดการแข่งขันกีฬาในระดับประเทศ และนานาชาติ ในพื้นที่ของจังหวัด การจัดแข่งขันกีฬาระหว่างประเทศชายแดนร่วมกับมาเลเซีย รวมทั้งการสร้างสุขด้วยกีฬาในพื้นที่อย่างต่อเนื่อง  1.5.13 ส่งเสริมการสร้างกิจกรรมที่หลากหลายและได้มาตรฐานสากล โดยนำอัตลักษณ์ที่ดี โดดเด่น มีความเป็น อัตลักษณ์เฉพาะถิ่นมาผสมผสานเข้ากับกิจกรรมของจังหวัด โดยการสนับสนุนงานของดีเมืองนรา และงานประจำปีของจังหวัดนราธิวาส ประจำปี ให้มีการพัฒนากิจกรรมที่หลากหลาย และสร้างสรรค์อย่างต่อเนื่อง ให้มีนวัตกรรมการจัดงานในรูปแบบใหม่ เพื่อสร้างโอกาสในการเพิ่มมูลค่าทางการค้าแก่จังหวัด  1.5.14 เมืองแห่งนกเงือก (City of Hornbill)  1.5.15 ท่องเที่ยวผจญภัยนิเวศน์ป่าฮาลา-บาลา |
| **กลยุทธ์** | 1**.6 พัฒนาและสร้างสรรค์รูปแบบการบริหารจัดการผลผลิตทางการเกษตรที่มีปริมาณ คุณภาพรองรับการพัฒนาอุตสาหกรรมการเกษตรของจังหวัดเพื่อการค้า และการส่งออก** | |
|  | **แนวทางการพัฒนา** | 1.6.1 การบริหารจัดการผลผลิตยางพารา และปาล์มน้ำมันหรือพืชพลังงานทดแทนให้เพียงพอในการรองรับอุตสาหกรรม  1.6.2 การเพิ่มมูลค่าสินค้าเกษตรของจังหวัดที่เป็นอัตลักษณ์พื้นถิ่น ด้วยการประยุกต์ใช้ภูมิปัญญาท้องถิ่น เทคโนโลยีและนวัตกรรม ให้เป็นแบรนด์จังหวัดในระดับพรีเมี่ยมและควบคุมและพัฒนาคุณภาพมาตรฐานของสินค้าและผลิตภัณฑ์  1.6.3 ประชาสัมพันธ์ส่งเสริมภาพลักษณ์สินค้าอัตลักษณ์ประจำถิ่น (GI) ภายใต้เรื่องราวเดียวกัน ด้วยการเพิ่มทักษะและสร้างความเข้มแข็งของเกษตรกรและชุมชน ในการพัฒนาสินค้าอัตลักษณ์พื้นถิ่น  1.6.4 สร้างโอกาสทางเศรษฐกิจจากฐานการเกษตรเพื่อการสร้างอาชีพเสริมแก่เศรษฐกิจฐานราก  1.6.5 พัฒนาศักยภาพตลาดกลางการเกษตรชายแดนเพื่อการส่งออกในภูมิภาคและต่างประเทศ คือ เป็นศูนย์รวมและกระจายสินค้าการเกษตร และเพื่อให้เกิดความสะดวกในการขนส่งสินค้ารวมทั้งจัดให้มีสถานที่กลางในการจำหน่ายผลผลิตด้านการเกษตร ในระดับพื้นที่  1.6.6 ส่งเสริมการวิจัยการพัฒนาเทคโนโลยี นวัตกรรม รวมถึงคลังข้อมูลสารสนเทศของจังหวัดนราธิวาส  1.6.7 สนับสนุนระบบชลประทาน โดยการพัฒนาแหล่งน้ำ พร้อมระบบส่งน้ำเพื่อเพิ่มพื้นที่ชลประทานให้เพียงพอต่อความต้องการของประชาชนในพื้นที่ โดยการบริหารจัดการน้ำแบบบูรณาการ เพื่อป้องกันและลดความเสียหายที่เกิดขึ้นจากภัยธรรมชาติ (การขาดแคลนน้ำ)  1.6.8 ส่งเสริมให้มีธนาคารน้ำในแต่ละพื้นที่ เพื่อป้องกันและแก้ไขปัญหาการขาดแคลนน้ำ |
| **กลยุทธ์** | **1.7 ยกระดับคุณภาพของแรงงาน รองรับการท่องเที่ยว การค้า และการพัฒนาทางเศรษฐกิจของจังหวัด** | |
|  | **แนวทางการพัฒนา** | 1.7.1 เสริมสร้างและยกระดับศักยภาพและสมรรถนะแรงงานอย่างต่อเนื่องสอดคล้องกับความสามารถเฉพาะบุคคล และสอดคล้องกับความต้องการของตลาดแรงงาน เพื่อรองรับการท่องเที่ยว การค้าชายแดน สร้างความพร้อมของภาคแรงงานรองรับการท่องเที่ยว การค้าชายแดน การลงทุนในเขตเศรษฐกิจพิเศษ และเมืองต้นแบบสามเหลี่ยมมั่นคง มั่งคั่ง ยั่งยืน  1.7.2 เสริมสร้างหลักประกันความมั่นคงด้านแรงงาน ส่งเสริมการเข้าสู่ระบบการประกันตน พร้อมทั้งการพัฒนาเครือข่ายการคุ้มครองแรงงานด้านสวัสดิการ สุขภาพ ชีวอนามัยและความปลอดภัย ทั้งแรงงานในระบบและนอกระบบ  1.7.3 ส่งเสริมและพัฒนาระบบการเรียนรู้อย่างครบวงจร โดยให้ส่งเสริมและพัฒนาการเรียนรู้ให้กับแรงงานฝีมือ และการอำนวยความสะดวกด้านความรู้เพื่อให้แรงงานมีฝีมือเพื่อสร้างผู้ประกอบการรายใหม่ที่มีคุณภาพและมีศักยภาพให้เป็นทางเลือกเพิ่มขึ้นให้สำหรับคนในพื้นที่ที่จะเข้ามาใช้บริการในอนาคต  1.7.4 ส่งเสริมการบริหารจัดการด้านแรงงานอย่างยั่งยืน มุ่งเน้นการบริการจัดตั้งศูนย์บริการเบ็ดเสร็จด้านแรงงานเพื่อการแนะแนวอาชีพในกลุ่มนักเรียน นักศึกษา วัยทำงานและผู้สูงอายุ เพื่อรองรับมือกับความเปลี่ยนแปลงของจังหวัด เน้นการพัฒนาแรงงาน และผู้ประกอบการคุณภาพเพื่ออนาคตนราธิวาส ที่มีความพร้อมในด้านการพัฒนาเฉพาะกิจของจังหวัด |
| **กลยุทธ์** | **1.8 พัฒนาจังหวัดสู่ระบบการค้าผ่านระบบอิเล็กทรอนิกส์เปิดตลาดสู่สังคมดิจิทัล เชื่อมโยงการค้ากับประเทศ อาเซียน และนานาชาติบนโลกออนไลน์** | |
|  | **แนวทางการพัฒนา** | 1.8.1 ส่งเสริม สนับสนุน และพัฒนาระบบตลาดกลางสินค้าเพื่อการส่งออกจังหวัดภาคใต้ชายแดน เพื่อรองรับผลผลิตทางการเกษตรที่เป็นอัตลักษณ์ประจำถิ่น และสินค้า GI โดยการอำนวยความสะดวกในการบริการของภาครัฐและเชื่อมโยงระบบโลจิสติกส์การค้าชายแดน และการท่องเที่ยว  1.8.2 พัฒนาตลาดยกระดับสินค้าและบริการของจังหวัด สร้างแบรนด์สินค้า “ของดีเมืองนรา” เพื่อการค้าบนแพลตฟอร์มของจังหวัด Nara Plus Application เพื่อสามารถกระจายสินค้าผ่านตลาดออนไลน์  1.8.3 ส่งเสริมการค้าในรูแบบพาณิชย์อิเล็กทรอนิกส์ เพื่อเพิ่มโอกาสให้ผู้ประกอบการรายย่อย นักธุรกิจ Start Up ทั้งในภาคการผลิตและบริการ ทำการตลาดผ่านสังคม ดิจิทัล และสร้างตลาดดิจิทัลและขยายโอกาสช่องทางการตลาดของสินค้าและบริการจังหวัดนราธิวาส  1.8.4 จัดงานแสดงและจำหน่ายสินค้าในจังหวัดและภูมิภาคอื่นโดยนำกลุ่ม OTOP เกษตร ผู้ประกอบการวิสาหกิจชุมชน ผู้ประกอบการ SMEs เครือข่าย Biz club และ YEC/YES  1.8.5 สร้างโอกาสในการทำการค้าออนไลน์จากการเรียนรู้ภาษาต่างประเทศสู่ประชาคมอาเซียนบวกสาม (ภาษาจีน ภาษาอังกฤษ) โดยการจัดการเรียนรู้ภาษาจีนและภาษาอังกฤษเพื่อการสนับสนุนการค้า และพัฒนาเยาวชน และจัดอบรมภาษาจีน ภาษาอังกฤษ เพื่อการสื่อสารแก่ผู้ประกอบการรุ่นใหม่และผู้ที่สนใจทั่วไป โดยจ้างผู้เชี่ยวชาญด้านภาษาจีน ภาษาอังกฤษ เพื่อทำหน้าที่สอนภาษาจีนและสอนภาษาอังกฤษ  1.8.6 พัฒนาหน่วยงานของรัฐให้มีขีดความสามารถในการอำนวยความสะดวกธุรกิจบนโลกออนไลน์  1.8.7 พัฒนาโครงสร้างพื้นฐานด้านดิจิทัลเพื่ออำนวยความสะดวกแก่ธุรกิจการค้า การนำเข้าส่งออก และโลจิสติก์ในรูปแบบดิจิทัลเพื่อสร้างศักยภาพในการทำตลาด เพิ่มช่องทางการส่งออกไปยังอาเซียนและนานาชาติ |

**เอกสาร 2**

**ประเด็นการพัฒนาของจังหวัด (พ.ศ. 2561 - 2565)**

**ประเด็นการพัฒนาที่ 2 ลดความเหลื่อมล้ำ พัฒนาและเสริมสร้างคุณภาพชีวิตประชาชนบนพื้นฐานหลักปรัชญาของเศรษฐกิจพอเพียง**

**วัตถุประสงค์**

(1) เพื่อปรับเปลี่ยนให้ประชาชนจังหวัดนราธิวาส มีค่านิยมตามบรรทัดฐานที่ดีทางสังคมไทยมีทักษะในการดำรงชีวิตสำหรับโลกศตวรรษที่ ๒๑

(2) เพื่อส่งเสริมให้ประชาชนในทุกกลุ่มวัย ทั้งวัยเด็ก วัยเรียน วัยรุ่น วัยทำงาน วัยสูงอายุ เห็นคุณค่าของการมีสุขภาพดี มีความรู้ ทักษะ และขีดความสามารถในการจัดการตนเองทางสุขภาพได้อย่าง

เหมาะสม และมีสุขภาวะที่ดีตลอดช่วงชีวิต

(3) เพื่อเสริมสร้างสถาบันทางสังคมของจังหวัดนราธิวาส ให้มีความเข้มแข็งเอื้อต่อการพัฒนาคน

(4) เพื่อขยายโอกาสทางเศรษฐกิจและสังคมให้แก่กลุ่มประชาชนที่มีรายได้ต่ำกว่าเกณฑ์ จปฐ ประชาชนที่เป็นผู้ด้อยโอกาสทางสังคม ให้มีโอกาสในการพัฒนาตนเองให้มั่นคงทางรายได้ และคุณภาพชีวิต

(5) เพื่อให้ประชาชนเข้าถึงบริการทางสังคมที่มีคุณภาพได้อย่างทั่วถึง และมีความสะดวก ทันสมัยมากขึ้น ตามบริบทของพื้นที่ของจังหวัดนราธิวาส

(6) เพื่อสร้างความเข้มแข็งให้ชุมชน มั่นคง มั่งคั่ง และยั่งยืน ด้วยศาสตร์พระราชา และ ปรัชญาของเศรษฐกิจพอเพียง

(7) เพื่อส่งเสริมคุณภาพทางการศึกษาของประชาชนจังหวัดนราธิวาสให้มีความเท่าเทียมและสูงขึ้น

| **เป้าหมาย** | **ตัวชี้วัด** | **ข้อมูลฐาน** | **ค่าเป้าหมาย** | | | | | |
| --- | --- | --- | --- | --- | --- | --- | --- | --- |
| **2561** | **2562** | **2563** | **2564** | **2565** | **2561-2565** |
| คุณภาพชีวิตประชาชนดีขึ้น มีความเข้มแข็งตามหลักปรัชญาของเศรษฐกิจพอเพียง และลดความเหลื่อมล้ำทางสังคม | 1.ร้อยละของหมู่บ้านที่ผ่านการจัดลำดับหมู่บ้านเศรษฐกิจพอเพียง (ผ่านเกณฑ์ ร้อยละ 15.45 ต่อปี) | - ร้อยละของหมู่บ้านที่ผ่านการจัดลำดับหมู่บ้านเศรษฐกิจพอเพียง (หมู่บ้านทั้งหมด 589 หมู่บ้าน)  ปี 2556 = 2.21 (13 หมู่บ้าน) ปี 2557 = 2.34 (14 หมู่บ้าน)  ปี 2558 = 4.58 (27 หมู่บ้าน) ปี 2559 = 2.21 (13 หมู่บ้าน)  ปี 2560 = 2.21 (13 หมู่บ้าน) ปี 2561 = 2.21 (13 หมู่บ้าน)  ปี 2562 = 19.86 (117 หมู่บ้าน) | 13 หมู่บ้าน  (ปี 2561) | 117 หมู่บ้าน  (ปี 2562) | 15.45%  (91 หมู่บ้าน) | 15.45%  (91 หมู่บ้าน) | 15.45%  (91 หมู่บ้าน) | 15.45%  (91 หมู่บ้าน) |
|  | 2. ร้อยละของการแก้ไขปัญหาเพื่อลดจำนวนครัวเรือนยากจนซ้ำที่มีรายได้เฉลี่ยต่ำกว่าเกณฑ์ จปฐ.(เพิ่มขึ้นร้อยละ 0.50 ต่อปี) | - ร้อยละของการแก้ไขปัญหาเพื่อลดจำนวนครัวเรือนยากจนที่มีรายได้เฉลี่ยต่ำกว่าเกณฑ์ จปฐ  ปี 2556 = 74.11 ปี 2557 = 94.76 ปี 2558 = 90.23  ปี 2559 = 94.76 ปี 2560 = 90.23 ปี 2561 = 93.02  (เฉลี่ย 4 ปี = 88.45) | 93.02 | 93.03 | 93.53 | 94.03 | 94.53 | 95.03 |
|  | 3. ค่าเฉลี่ยคะแนน O-net ม.3 (เพิ่มขึ้น 0.50 คะแนนต่อปี) | - ค่าเฉลี่ยคะแนน O-net ม.3 เพิ่มขึ้นร้อยละ  ปี 2556 = 34.89 ปี 2557 = 31.76 ปี 2558 = 32.19  ปี 2559 = 32.33 ปี 2560 = 30.13 ปี 2561 = 30.00  ปี 2562 = 31.10 (ค่าเฉลี่ย 5 ปี (2558 – 2562) = 31.15) | 30.00  (ปี 2561) | 31.10  (ปี 2561) | 31.60  (0.5) | 32.10  (0.5) | 32.60  (0.5) | 3.60 |
|  | 4. อัตราทารกตายต่อการเกิดมีชีพพันคน (ลดลงร้อยละ 0.5 ต่อปี) | - อัตราทารกตายต่อการเกิดมีชีพพันคน  ปี 2556 = 12.48 ปี 2557 = 9.99 ปี 2558 = 12.55  ปี 2559 = 10.91 ปี 2560 = 7.29 ปี 2561 = 8.72  ปี 2562 = 7.38 (ค่าเฉลี่ย 5 ปี = 9.37) | 8.72  (ปี 2561) | 7.38  (ปี 2562) | 6.88  (-0.5) | 6.38  (-0.5) | 5.88  (-0.5) | 5.88 |
|  | 5. อัตราการว่างงาน (ลดลงร้อยละ 0.80 ) | - อัตราการว่างงาน  ปี 2556 = 2.11 ปี 2557 = 2.21 ปี 2558 = 1.64 ปี 2559 = 1.74  ปี 2560 = 5.01 ปี 2561 = 6.00 ปี 2562 = 4.10  (ค่าเฉลี่ย 5 ปี = 0.78) | 6.00  (ปี 2561) | 4.10  (ปี 2562) | 3.30  (-0.8) | 2.50  (-0.8) | 1.70  (-0.8) | 1.70 |

**แนวทางการพัฒนา**

|  |  |  |
| --- | --- | --- |
| **ประเด็นการพัฒนาที่ 2 ลดความเหลื่อมล้ำ พัฒนาและเสริมสร้างคุณภาพชีวิตประชาชนบนพื้นฐานหลักปรัชญาของเศรษฐกิจพอเพียง** | | |
| **กลยุทธ์** | **2.1 พัฒนาโครงสร้างพื้นฐานและสาธารณูปโภค ขั้นพื้นฐาน เพื่อหนุนเสริมคุณภาพชีวิตแก่ประชาชนอย่างทั่วถึง** | |
|  | **แนวทางการพัฒนา** | 2.1.1 พัฒนาโครงสร้างพื้นฐานในเขตพื้นที่ชุมชน เขตเมืองพื้นที่ชายแดน และพื้นที่ท่องเที่ยวให้มีอารยสถาปัตย์ที่เอื้อต่อผู้พิการ ผู้สูงอายุและเด็ก  2.1.2 พัฒนาระบบไฟฟ้า ประปาและระบบโทรคมนามคม ให้ครอบคลุมทุกพื้นที่ โดยเฉพาะในพื้นที่ยังขาดแคลน  2.1.3 ส่งเสริมองค์กรปกครองส่วนท้องถิ่นในการพัฒนาพื้นที่สาธารณะเพื่อผู้ด้อยโอกาส และสนับสนุนการพัฒนา การบุกเบิก สร้างปรับปรุง บำรุงรักษาทางคมนาคม สะพาน เขื่อน ระบบระบายน้ำ ให้ครอบคลุมทุกพื้นที่เขตชุมชน เขตเมืองแถบพื้นที่ชายแดน  2.1.4 พัฒนาโครงสร้างด้านระบบเทคโนโลยี สารสนเทศ ทั้งระบบอินเตอร์เน็ตความเร็วสูงให้ครอบคลุมทุกพื้นที่ทุรกันดาร  2.1.5 พัฒนาระบบน้ำประปา ที่มีคุณภาพ เพื่อการอุปโภค บริโภค  2.1.6 ส่งเสริม สนับสนุน การซ่อมบ้านแก่ผู้สุงอายุ ให้มีความปลอดภัยแก่ผู้สูงอายุ การปรับปรุงบ้านคนจน คนพิการ คนด้อยโอกาส  2.1.7 พัฒนาและแก้ไขปัญหาของชุมชนโดยชุมชนเพื่อชุมชน |
| **กลยุทธ์** | **2.2 สร้างโอกาสในชีวิตด้วยศาสตร์พระราชา ส่งเสริมการขยายผลและประยุกต์ใช้แนวทางตามโครงการพระราชดำริและเสริมสร้างศักยภาพ การพึ่งตนเองตามหลักปรัชญาของเศรษฐกิจพอเพียง** | |
|  | แนวทางการพัฒนา | 2.2.1 น้อมนำและเผยแพร่ศาสตร์พระราชา หลักปรัชญาของเศรษฐกิจพอเพียง และส่งเสริมการขยายเครือข่ายศูนย์เรียนรู้ตามโครงการพระราชดำริให้ครบทุกตำบล โดยให้ชุมชน/หมู่บ้านบริหารจัดการด้วยตนเอง เพื่อเป็นต้นแบบให้กับประชาชนในตำบล พร้อมทั้งการส่งเสริมให้เกิดกลุ่ม/ เครือข่าย กลุ่มศิลปาชีพ มีความตระหนักในการที่จะพัฒนากลุ่มทั้งระบบทั้งทางด้านการผลิต การตลาด การพัฒนาผลิตภัณฑ์ และการถ่ายทอดองค์ความรู้สู่คนรุ่นใหม่  2.2.2 ส่งเสริมให้ความรู้ด้านการประกอบอาชีพและการดำเนินชีวิตตามหลักปรัชญาของเศรษฐกิจพอเพียงในชุมชนเพื่อยกระดับรายได้ ลดรายจ่ายในครัวเรือน และลดความเหลื่อมล้ำทางรายได้ของผู้มีรายได้น้อยในชุมชน เน้นการเข้าถึงรายบุคคลสำหรับคนที่มีภาวะพึ่งพิง และดูแลด้านที่จำเป็นต่อการพัฒนาคุณภาพชีวิตอย่างต่อเนื่องจนสามารถพึ่งตนเองได้  2.2.3 สืบสาน รักษาต่อยอดศาสตร์พระราชา และขยายผลโครงการอันเนื่องมาจาก พระราชดำริ ของพระบาทสมเด็จพระเจ้าอยู่หัว เพื่อยกระดับรายได้และคุณภาพชีวิตของประชาชนในจังหวัดนราธิวาส เน้นการพัฒนาและขยายผลโครงการอันเนื่องมาจากพระราชดำริ จังหวัดนราธิวาส |
| **กลยุทธ์** | **2.3 พัฒนาขีดความสามารถของประชาชนให้มีคุณภาพ ก้าวทันการเปลี่ยนแปลงอย่างมีภูมิคุ้มกันภายใต้ อัตลักษณ์ที่ดีงามของพื้นที่** | |
|  | แนวทางการพัฒนา | 2.3.1 เสริมสร้างความพร้อมของจังหวัดสู่เมืองการเรียนรู้ผ่าน เทคโนโลยีสารสนเทศ และพัฒนาประชาชนทุกช่วงวัยให้มีคุณภาพทั้งร่ายกาย สติปัญญา คุณธรรม จริยธรรม และทักษะด้านภาษาพร้อมสู่สังคมดิจิทัลส่งเสริมและพัฒนาประชาชนให้มีคุณภาพทักษะในศตวรรษที่ 21 และรักการเรียนรู้อย่างต่อเนื่องตลอดชีวิต  2.3.2 ผลิตและพัฒนาครู ให้มีศักยภาพและขีดความสามารถคนนราธิวาส ในการจัดการเรียนการสอน ให้สอดคล้องกับบริบทพื้นที่ โดยปรับบทบาทจาก “ครูสอน”เป็น “ผู้อำนวยการการเรียนรู้ สู่ครูมืออาชีพ  2.3.3 ส่งเสริมการใช้อินเตอร์เน็ตในสถานศึกษา โดยการนำเทคโนโลยีทางการศึกษาและเทคโนโลยีดิจิทัลให้เกิดประสิทธิภาพในการจัดการศึกษาครอบคลุมในพื้นที่ในจังหวัด ส่งเสริมให้มีการใช้เทคโนโลยีดิจิทัล ในสถานศึกษา เพื่อช่วยให้นักเรียน/นักศึกษาสามารถติดตามข้อมูลข่าวสาร และข้อมูลสารสนเทศที่เป็นประโยชน์ ในการพัฒนาศักยภาพของตนเอง สามารถเข้าถึงความรู้ได้ทุกที่ ทุกเวลา และเป็นช่องทางของการเรียนการสอนที่ทันต่อการเปลี่ยนแปลงของสภาพแวดล้อมภายนอก และรู้เท่าทันภัยคุกคามจากสื่อ เทคโนโลยีดิจิทัล  2.3.4 ส่งเสริมการใช้อินเตอร์เน็ตในชุมชนเพื่อชุมชน โดยการนำเทคโนโลยีดิจิทัลมาใช้เพื่อให้ประชาชนมีความรู้ความเข้าใจเกี่ยวกับการทำธุรกิจและการค้าออนไลน์รวมถึงการนำความรู้ที่เกี่ยวข้องมาใช้ประโยชน์ในชีวิตประจำวันให้เกิดประสิทธิภาพ  2.3.5 ระดมทรัพยากรจากภาคีเครือข่ายในการส่งเสริม สนับสนุนพัฒนาและมีส่วนร่วมในการจัดการศึกษาและการเรียนรู้ตลอดชีวิตในพื้นที่โดย  2.3.6 พัฒนาศักยภาพการเรียนรู้ของ ชรบ., ชคต. และอาสาสมัครรักษาดินแดนด้านการป้องกันและพัฒนาความสามารถพิเศษตามความถนัดและศักยภาพทั้งด้านกีฬา ภาษา วรรณกรรม สุนทรียะ แก่ประชาชน  2.3.7 สร้างศูนย์เรียนรู้ทักษะสากล ศูนย์เรียนรู้นอกระบบและตามอัธยาศัยด้านวิทยาศาสตร์ เทคโนโลยี และศูนย์เรียนรู้อัตลักษณ์ที่ดีงามของพื้นที่ เพื่อยกระดับประชาชนทุกมิติและทุกช่วงวัยให้เป็นทรัพยากรมนุษย์ที่ดี เก่ง และมีคุณภาพ ให้เรียนรู้ที่เท่าทันการเปลี่ยนแปลง และส่งเสริมการนำขีดความสามารถมาพัฒนา และส่งเสริมการ ประเพณี วัฒนธรรม ในพื้นที่ให้คงอยู่อย่างยั่งยืน เพิ่มมูลค่า และปรับปรุงศูนย์เรียนรู้ในชุมชนให้เป็นพื้นที่เรียนรู้เชิงสร้างสรรค์และมีชีวิต มีบรรยากาศเอื้อต่อการเรียนรู้ มีกิจกรรมที่หลากหลายน่าสนใจ  2.3.8 ส่งเสริมศักยภาพวัยผู้สูงอายุให้พึ่งหาตนเอง เพื่อสร้างคุณค่าในชีวิต พัฒนาตนเองสู่แรงงานภาคการบริการ สร้างโอกาสในการเรียนรู้เพื่อพัฒนาคุณภาพชีวิตผู้สูงอายุ อบรมให้ความรู้ แลกเปลี่ยนทักษะชีวิต การใช้ชีวิตร่วมกันในสังคมพหุวัฒนธรรม, กิจกรรมภาคสนาม เช่น การเรียนรู้และถ่ายทอดภูมิความรู้ของผู้สูงอายุ, ศึกษาดูงานศูนย์พัฒนาคุณภาพชีวิตและส่งเสริมอาชีพผู้สูงอายุดีเด่นที่สุดอย่างต่อเนื่อง  2.3.9 ส่งเสริมการรวมกลุ่มของประชาชน เพื่อการพัฒนาตนเองในรูปแบบของชมรม อาทิ ชมรมปราชญ์แผ่นดินเมืองนรา ชมรมข้าราชการเกษียณ ชมรมพ่อค้าเมืองนรา เป็นต้น เพื่อให้มีโอกาสในการแลกเปลี่ยนเรียนรู้ และการพัฒนาคุณภาพชีวิตระหว่างกัน  2.3.10 ส่งเสริม สนับสนุน การเรียนรู้ความเปลี่ยนแปลงของโลกผ่านช่องทางการเรียนรู้นอกระบบโรงเรียน การพัฒนาหลักสูตรการเรียนรู้เป็นการเฉพาะในพื้นที่ เช่น หลักสูตรระยะสั้นความความสนใจ หลักสูตรพลเมือง หลักสูตรความกล้าหาญทางจริยธรรม หลักสูตรการแก้ไขปัญหา หลักสูตรการสื่อสาร และหลักสูตรการทำงานเป็นทีม  2.3.11 การทำนุบำรุงรักษาศิลปวัฒนธรรมประเพณี ต้องเสริมสร้างขีดความสามารถของประชาชนให้มีศักยภาพในการทำนุบำรุงรักษา และการจัดการให้เกิดคุณค่าและมูลค่าต่อท้องถิ่น โดยเฉพาะความสามารถในการจัดการพหุวัฒนธรรมของพื้นที่  2.3.12 พัฒนาประชาชนตามศักยภาพ ตามความถนัดตามความสามารถของพหุปัญญา และความต้องการทั้งในพื้นที่และต่างประเทศ ให้ปรับตัวสอดรับกับทิศทางการพัฒนาประเทศ 20 ปี โดยเฉพาะการเสริมตัวเองให้มีความสมบูรณ์ของการเป็นคนนราธิวาส พลเมืองไทย พลเมืองอาเซียน และพลเมืองโลก  2.3.13 การพัฒนาขีดความสามารถของประชาชนโดยใช้ฐานความรู้และระบบคิดในลักษณะสหวิทยาการและเสริมทักษะการเรียนเชิงบูรณาการในศตวรรษที่ 21 โดยเน้นการลงมือทำ ให้เป็นคนที่สมบูรณ์ตามยุทธศาสตร์ชาติ 20 ปี |
| **กลยุทธ์** | **2.4 พัฒนาคุณภาพการศึกษา มุ่งสร้างผู้เรียนที่มีคุณภาพด้วยมาตรฐานการศึกษา และบุคลากรการศึกษา** | |
|  | แนวทางการพัฒนา | 2.4.1 เพิ่มโอกาสให้กับผู้เรียน ให้สามารถเข้าถึง บริการที่มีคุณภาพของรัฐ และมีอาชีพ ทั้งในด้านการศึกษาในระดับที่สูงขึ้น การได้รับขยายการคุ้มครอง ทางสังคม (Social Protection) และสวัสดิการ (Welfare) ที่เหมาะสมอย่างทั่วถึงและเป็นธรรม ทั้งในการเรียนรู้ในการศึกษาในระบบและนอกระบบ  2.4.2 ส่งเสริมให้มีการกระจายการบริการด้านการศึกษาที่มีคุณภาพให้มีความเท่าเทียมกันมากขึ้นระหว่างพื้นที่ โดยสร้างแรงจูงใจให้บุคลากรครูมีการกระจายตัวอย่างมีประสิทธิภาพมากขึ้น ทั้งมาตรการที่เป็นตัวเงินและไม่ใช่ตัวเงิน อาทิ สวัสดิการบ้านพักครู เส้นทางความก้าวหน้าทางอาชีพที่ชัดเจน เพิ่มโอกาสในการพัฒนาครู สร้างระบบความรับผิดชอบ (Accountability) ของการจัดการศึกษา โดยนำผลสัมฤทธิ์ทางการศึกษามาประกอบการประเมินผลครูและโรงเรียนการขยายการจัดการศึกษาทางไกลโดยใช้โครงข่ายเทคโนโลยีสารสนเทศและการสื่อสารเพื่อช่วยเหลือโรงเรียนที่อยู่ห่างไกลและขาดแคลนครูผู้สอน  2.4.3 สร้างธำรงรักษาครูดี ครูเก่ง และเพิ่มเด็กดี เด็กเก่ง ทั่วทั้งจังหวัด  2.4.4 ส่งเสริมให้มีกิจกรรมการเรียนการสอนและนันทนาการทั้งในและนอกห้องเรียนที่บูรณาการเรื่องความซื่อสัตย์ วินัย คุณธรรม จริยธรรม ตามหลักศาสนา จิตสาธารณะ รวมถึงการรักษาขนบธรรมเนียมและประเพณีอันดีงาม และเร่งการสร้างสภาพแวดล้อมภายในและโดยรอบสถานศึกษา ให้ปลอดอบายมุขอย่างจริงจังโดยบูรณาการร่วมระหว่าง ครอบครัว ชุมชน ศาสนา และสื่อ โดยสอดแทรกการปลูกฝังค่านิยมวัฒนธรรมที่พึงประสงค์ และการมีจิตสาธารณะเข้าไปในทุกสาระวิชาและในทุกกิจกรรม  2.4.5 สนับสนุนพัฒนาโครงสร้างพื้นฐานในสถานศึกษา และการพัฒนาห้องเรียนดิจิทัล ในโรงเรียนต้นแบบทุกตำบล มุ่งเน้นการพัฒนาโรงเรียนควบคู่กับการพัฒนาครู เพิ่มประสิทธิภาพระบบบริหารจัดการศึกษาในทุกระดับบนพื้นฐาน การสนับสนุนที่คำนึงถึงความจำเป็นและศักยภาพของสถาบันการศึกษาแต่ละแห่ง พร้อมทั้งจัดให้มีมาตรฐานขั้นต่ำของโรงเรียนในทุกระดับ และสร้างระบบวัดผลโรงเรียนและครูที่สะท้อนความรับผิดชอบต่อผลลัพธ์ที่เกิดกับผู้เรียน คืนครูให้นักเรียนโดยลดภาระงานที่ไม่จำเป็น รวมถึงจัดให้มีระบบฐานข้อมูลเพื่อการพัฒนาทรัพยากรมนุษย์ โดยเชื่อมโยงหรือส่งต่อข้อมูลครอบครัวและผู้เรียนระหว่างหน่วยงานต่างๆ ตั้งแต่แรกเกิดจนถึงการพัฒนาตลอดช่วงชีวิต ตลอดจนพัฒนาช่องทางให้ภาคเอกชนมีส่วนร่วมในการจัดการศึกษาและการเรียนรู้ตลอดชีวิต การมีระบบเทียบโอนประสบการณ์ การยกระดับทักษะการสร้างนิสัยใฝ่เรียนรู้ และให้ผู้เรียนได้ตระหนักถึงสิ่งที่เกิดขึ้นรอบตัว รวมทั้งนำความรู้ไปพัฒนาต่อยอดหรือประยุกต์ใช้ในการดำเนินชีวิตได้  2.4.6 การพัฒนาการศึกษาระดับอุดมศึกษาของพื้นที่ ให้ตอบโจทย์ 3 เรื่อง คือ การวิจัยและสร้างนวัตกรรมที่มีความโดดเด่น เพื่อพัฒนาและรองรับการขับเคลื่อนจังหวัดเศรษฐกิจพิเศษและการเป็นเมืองการค้า การผลิตและพัฒนาบุคลากรเพื่อรองรับ การเติบโตของจังหวัด และการเป็นแหล่งบ่มเพาะนวัตกรรมให้จังหวัดและเป็นที่ศูนย์ฝึกอบรม และศูนย์ทดสอบสมรรถนะในระดับภูมิภาคเพื่อการพัฒนาเชิงพื้นที่  2.4.7 การให้โอกาสในการเรียนรู้และเติบโตอย่างต่อเนื่องในรูปแบบของทุนการศึกษาแก่เด็กอัจฉริยะการใช้ศักยภาพ พหุปัญญา ของนราธิวาส เพื่อให้ได้เรียนรู้ทั้งในและต่างประเทศในรูปแบบของจิตอาสา เพื่อการสร้างอนาคตเด็กเมืองนราธิวาส รวมทั้งมีกลไกคัดกรองและส่งเสริมเด็กและเยาวชนที่มีความสามารถพิเศษ จัดโรงเรียน ระบบเสริมประสบการณ์ การมีส่วนร่วมของทุกภาคส่วน  2.4.8 ส่งเสริมผู้สูงอายุ นำความรู้ประสบการณ์ มาถ่ายทอดให้กับผู้เรียน หรือเยาวชน  2.4.9 ส่งเสริมให้ผู้เรียนมีจิตอาสา ดูแลช่วยเหลือผู้สูงอายุ  2.4.10 ส่งเสริมให้ปราชญ์ชาวบ้าน ถ่ายทอดความรู้ให้กับผู้เรียนหรือเยาวชน |
| **กลยุทธ์** | **2.5 สร้างโอกาสแก่ผู้ด้อย โอกาส คนยากจน เยียวยาและฟื้นฟูผู้ได้รับผลกระทบจากความไม่สงบให้มีคุณภาพชีวิตที่ดี และพึ่งตนเองได้** | |
|  | แนวทางการพัฒนา | 2.5.1 การลดความเหลี่อมล้ำ สร้างความเป็นธรรมในทุกมิติ โดยให้ความความช่วยเหลือทางสังคมเพื่อเป็นตัวอย่างแก่กลุ่มเป้าหมายประชากรร้อยละ 40 ที่มีรายได้ต่ำสุด อาทิ การสร้างโอกาสการเข้าถึงสวัสดิการสังคมที่ภาครัฐจัดสรรอย่างทั่วถึงให้แก่กลุ่มเป้าหมายอย่างต่อเนื่อง จัดบริการด้านสุขภาพและด้านที่จำเป็นต่อการพัฒนาคุณภาพชีวิตให้กับประชากรแก่ผู้ด้อยโอกาส คนที่มีภาวะพึ่งพิง ดูแลคนยากจนที่อยู่ในพื้นที่ห่างไกล ประชาชนที่ได้รับผลกระทบจากความ ไม่สงบ การเพิ่มแต้มต่อในการจัดการคุ้มครองทางสังคมและสวัสดิการ  2.5.2 เพิ่มขีดความสามารถของชุมชนท้องถิ่นในการพัฒนาการพึ่งตนเอง และการจัดการตนเอง โดย ส่งเสริมและสนับสนุนการสร้างงานสร้างอาชีพแก่ผู้ด้อยโอกาส คนยากจน และคนพิการ ผู้สูงอายุ ผู้ที่เสียเปรียบทางสังคม เพื่อเพิ่มรายได้ให้มีคุณภาพชีวิตที่ดีขึ้น และพึ่งตนเองได้  2.5.3 ส่งเสริมการเลี้ยงดูในครอบครัวที่เน้นการฝึกเด็กให้รู้จักการพึ่งพาตัวเอง มีความซื่อสัตย์ มีวินัย มีศีลธรรม คุณธรรม จริยธรรม มีความรับผิดชอบ ในรูปแบบของกิจกรรมที่เป็นกิจวัตรประจำวัน ผ่านการบูรณาการร่วมระหว่างโรงเรียน ครอบครัว และชุมชน อย่างเข้มแข็ง และให้พ่อแม่หรือผู้ปกครองเป็นแบบอย่างที่ดีให้เด็กสามารถเรียนรู้และยึดถือเป็นต้นแบบในการดำเนินชีวิต โดยเน้นในกลุ่มของเด็กในครอบครัวและเด็กกำพร้าที่มีความเสี่ยง และมีข้อจำกัดในการพัฒนาตนเอง หรือยังต้องพึ่งพิงรัฐเป็นลำดับเร่งด่วน  2.5.4 จัดระเบียบสังคมแห่งการเอื้ออาทร และการให้ เน้นการเสริมสร้างความเข้มแข็งของชุมชน ในการมีส่วนร่วมจัดกิจกรรมสาธารณประโยชน์ จัดระเบียบทางสังคม และกำหนดบทลงโทษแก่ผู้ละเว้นการปฏิบัติตามบรรทัดฐานในสังคม ส่งเสริมให้มีธรรมนูญชุมชนเพื่อการพัฒนาสังคมในชุมชนโดยการใช้กลไกของชุมชน ในการเพิ่มโอกาสแก่ผู้ด้อยโอกาส ผู้สูงอายุ ดูแลคนยากจน เยียวยาและฟื้นฟูผู้ได้รับผลกระทบจากความไม่สงบให้มีคุณภาพชีวิตที่ดี และพึ่งตนเองได้ โดยเฉพาะการสร้างสังคมจิตอาสาที่เข้มแข็ง  2.5.5 เยียวยาและฟื้นฟูผู้ได้รับผลกระทบจากความไม่สงบให้สามารถช่วยเหลือตนเองได้ โดยมุ่งเน้นการเยียวยาอย่างรวดเร็ว ทั่วถึง และเป็นธรรม และการฟื้นฟูแบบองค์รวมทั้งทางด้านร่างกาย ด้านจิตใจ ด้านสังคมและด้านจิตวิญญาณ ที่สามารถดูแลได้ในรายบุคคล รวมถึงผู้ด้อยโอกาส ผู้สูงอายุและผู้พิการ  2.5.6 การพัฒนาบุคลากรภาครัฐและเครือข่ายประชาชนเพื่อร่วมเป็นพลังจิตอาสาในการดูแลผู้ด้อยโอกาส ผู้สูงอายุ คนยากจน และฟื้นฟูผู้ที่ได้รับผลกระทบจากความไม่สงบ  2.5.7 สร้างภูมิคุ้มกัน ภาคีเครือข่ายตาสับปะรดเด็กและเยาวชนที่ได้รับผลกระทบจากสถานการณ์ความไม่สงบตามแนวทางประชารัฐ  2.5.8 ส่งเสริมและพัฒนาศักยภาพ แก่ผู้ด้อยโอกาส คนยากจน คนพิการผู้สูงอายุ ด้านเทคโนโลยี และการเข้าถึงบริการขั้นพื้นฐานของภาครัฐ  2.5.9 ส่งเสริมให้ผู้สูงอายุ มีทักษะและพัฒนาเทคโนโลยีดิจิทัล  2.5.10 จัดตั้งศูนย์บริการจัดหางานให้ผู้สูงอายุ เพื่อส่งเสริมให้ผู้อายุมีงานทำและมีรายได้เพิ่มขึ้น |
| **กลยุทธ์** | **2.6 สร้างชุมชนแห่งสุขภาวะที่เข้มแข็งให้ประชาชน ฉลาดรู้พึ่งตนเอง ทางสุขภาพ ลดปัญหา การเจ็บป่วย ป่วยตาย ทุกพื้นที่ และพัฒนาขีดความสามารถการบริการสุขภาพที่มีคุณภาพได้มาตรฐานและประชาชนสามารถเข้าถึงบริการได้อย่างทั่วถึงและเท่าเทียม** | |
|  | **แนวทางการพัฒนา** | 2.6.1 พัฒนาสถานบริการสาธารณสุขให้มีสมรรถนะสูง มีระบบการบริการที่ได้มาตรฐานและมีประสิทธิภาพ มีศักยภาพพร้อมต่อการให้บริการสุขภาพ และการเข้าถึงระบบบริการสุขภาพของประชาชนในชุมชนอย่างทั่วถึงและเท่าเทียม โดยมีสอดคล้องตามบริบทและความต้องการของพื้นที่ พัฒนาระบบบริการสุขภาพรองรับเศรษฐกิจพิเศษ และรองรับความต้องการกับอาเซียนและนานาชาติ  2.6.2 สร้างเสริมให้ประชาชนมีสุขภาวะที่ดีโดยมุ่งเน้นการป้องกัน และควบคุมปัจจัยเสี่ยง และแก้ไขปัญหาที่คุกคามสุขภาพประชาชน ใน 5 กลุ่มวัยสำคัญ ซึ่งประกอบด้วย กลุ่มอนามัยแม่และเด็กวัยเรียน วัยรุ่น วัยทำงานวัยผู้สูงอายุ เน้นในกลุ่มอนามัยแม่และเด็ก ซึ่งเป็นปัญหาสำคัญในพื้นที่ โดยเผยแพร่ความรู้ด้านสุขภาพเพื่อนำไปสู่การปรับเปลี่ยนพฤติกรรมการดูแลสุขภาพและการเข้าถึงบริการสาธารณสุข ที่สอดคล้องตามบริบทของวัฒนธรรมและพื้นที่ โดยใช้หลักการสาธารณสุขผสมผสานหลักธรรมทางศาสนาและวิถีที่เป็นมิตรต่อสุขภาพ การสร้างนิสัยสุขภาพให้ประชาชนมีสุขภาพดี รวมทั้งการใช้ระบบดิจิตัลในการดูแลสุขภาพ  2.6.3 พัฒนาศักยภาพภาคีเครือข่ายในชุมชนให้มีส่วนร่วมใน การจัดการสุขภาพระดับชุมชนที่มีประสิทธิภาพ สามารถดูแล เฝ้าระวัง และจัดการภาวะเสี่ยงด้านสุขภาพเบื้องต้นของชุมชนได้ตามสภาพ และบริบทพื้นที่ เพิ่มขีดความสามารถและปริมาณของอาสาสมัครสาธารณสุขภาคประชาชนเพื่อรองรับจิตอาสาด้านสุขภาพประกอบด้วย อาสาสมัครสาธารณสุขครอบครัว อาสาสมัครสาธารณสุขต่างประเทศ อาสาสมัครสาธารณสุขทางทะเล  2.6.4 สร้างระบบการอภิบาลสุขภาพผู้สูงอายุ พิการ ผู้ด้อยโอกาสขาดคนดูแล ให้มีศูนย์จัดการสุขภาพแบบองค์รวมครบวงจรเพื่อรองรับสังคมผู้สูงอายุ ผู้พิการ ผู้ด้อยโอกาสขาดคนดูแล ของจังหวัดและการเพิ่มขึ้นของผู้ป่วยในกลุ่มผู้สูงอายุ ผู้พิการ ผู้ด้อยโอกาสขาดคนดูแล  2.6.5 การพัฒนาด้านอนามัยสิ่งแวดล้อมในพื้นที่เมือง พื้นที่เสี่ยง พื้นที่ชายแดน พื้นที่อุตสาหกรรม ให้เอื้อต่อภาวะสุขภาพ การป้องกันโรคและภัยสุขภาพ เพื่อรองรับการขยายตัวเป็นพื้นที่เศรษฐกิจพิเศษ  2.6.6 การพัฒนาด้านผลิตภัณฑ์และบริการสุขภาพให้มีคุณภาพและได้มาตรฐาน และสร้างมูลค่าเพิ่ม เพื่อสนับสนุนการค้า และการบริการทางสุขภาพรองรับการขยายตัวเป็นพื้นที่เศรษฐกิจพิเศษ  2.6.7 ส่งเสริมการพัฒนาบริการสุขภาพด้านการแพทย์ทางเลือกการใช้ภูมิปัญญาแพทย์พื้นบ้าน และการผลิตภัณฑ์สมุนไพรสู่มาตรฐานสากล รวมถึงให้ชุมชนมีการปลูกพืชสมุนไพรเพื่อนำสู่พัฒนาการผลิตผลิตภัณฑ์สมุนไพรอย่างเพียงพอ |
| **กลยุทธ์** | **2.7 ลดความเหลื่อมล้ำทางรายได้ ด้วยระบบเศรษฐกิจชุมชนที่เข้มแข็ง สร้างงาน อาชีพ รายได้ แก่ชุมชนจากต้นทุนทรัพยากรและภูมิปัญญา** | |
|  | **แนวทางการพัฒนา** | 2.7.1 ส่งเสริมการปรับพฤติกรรมในระดับครัวเรือนให้มีความสามารถในการจัดการวางแผนชีวิต สุขภาพ ครอบครัว การเงินและอาชีพ โดยสนับสนุนการยกระดับรายได้ของประชาชน (กลุ่มผู้สูงอายุ คนพิการ ครัวเรือนตกเกณฑ์ จปฐ. กลุ่มผู้ด้อยโอกาสในสังคม กลุ่มผู้มีภาวะพึ่งพิง ผู้ลงทะเบียนบัตรสวัสดิการแห่งรัฐ กลุ่มประชากรร้อยละ 40 ที่มีรายได้น้อยที่สุด ปี 2560) ให้มีอาชีพและเกิดรายได้ที่มั่นคง เพียงพอต่อการดูแลคนในครอบครัว และมีศักยภาพในการบริหารจัดการหนี้สินและลดภาระหนี้สินของประชาชนให้มีประสิทธิภาพอย่างต่อเนื่อง ครอบคลุมทั้งหนี้ในระบบ และนอกระบบ รวมทั้งการสนับสนุนให้เข้าถึงการช่วยเหลือในระบบบัตรสวัสดิการแห่งรัฐและเบี้ยยังชีพประชาชน  2.7.2 สร้างภูมิคุ้มกันทางปัญญาให้กับประชาชนโดยการมีองค์ความรู้และรู้เท่าทันข้อมูลข่าวสารต่างๆ โดยเฉพาะสิทธิทางภาษี สิทธิและการจัดการสิทธิในที่ดินของเกษตรกรที่เหมาะสม โอกาสการได้รับสินเชื่อเพื่อการมีที่อยู่อาศัยเป็นของตนเองตามความพร้อม การทำธุรกิจประมงพาณิชย์ ประมงชายฝั่ง และประมงพื้นบ้านที่สอดคล้องกับมาตรฐานด้านการประมงขององค์กรระหว่างประเทศ รวมทั้งการฉ้อโกงหลอกลวงประชาชนซึ่งครอบคลุมถึงการฉ้อโกงหลอกลวงผ่านระบบออนไลน์  2.7.3 เสริมสร้างศักยภาพของชุมชนในการพึ่งตนเองและการพึ่งพากันเอง โดยสร้างผู้นำชุมชน ปราชญ์ชาวบ้าน เพื่อเป็นผู้นำการเปลี่ยนแปลงในการขับเคลื่อนและสร้างกลไกการทำงานร่วมกันของภาคส่วนต่างๆ ในการมีส่วนร่วมการพัฒนา เพื่อสาธารณประโยชน์ การปรับเปลี่ยนค่านิยมคนนราธิวาสให้เสียสละมีจิตอาสา จิตสาธารณะ เอื้อเฟื้อแบ่งปันผู้อื่น และเป็นพลังสำคัญในการจัดการปัญหาของชุมชน โดยมีส่วนในกระบวนการตัดสินใจกำหนดนโยบายและมาตรการของภาครัฐ โดยเริ่มจากการเปิดโอกาสให้ประชาชนสามารถนำเสนอแนวคิดที่เป็นประโยชน์ต่อการพัฒนาเศรษฐกิจ สังคม และสวัสดิการในระดับชุมชน เพื่อเป็นรากฐานของการพัฒนาระบอบประชาธิปไตยในบริบทของสังคมไทย ส่งผลให้ชุมชนสามารถพึ่งตนเองได้และเป็นฐานการพัฒนาเศรษฐกิจและสังคมอย่างยั่งยืน  2.7.4 ส่งเสริมการลงทุนในชุมชนเพื่อสร้างงานในชุมชน โดยการรวมกลุ่มอาชีพตามศักยภาพของประชาชนในพื้นที่ในรูปแบบที่มีโครงสร้างกระจายรายได้ ทั้งวิสาหกิจชุมชน สหกรณ์ และวิสาหกิจเพื่อสังคม เพื่อผลิตและพัฒนาสินค้าของชุมชนให้ได้มาตรฐาน โดยใช้ภูมิปัญญาและอัตลักษณ์ของท้องถิ่น การยกระดับศักยภาพให้เป็นผู้ประกอบการธุรกิจด้วยการเพิ่มพูนองค์ความรู้และทักษะที่สำคัญจำเป็นในการสร้างมูลค่าเพิ่มให้กับสินค้า และการใช้ความรู้ เทคโนโลยี และนวัตกรรม มายกระดับห่วงโซ่อุปทานให้เป็นห่วงโซ่คุณค่าที่สามารถก่อให้เกิดการกระจายรายได้สู่ชุมชนได้อย่างเป็นธรรม รวมทั้งส่งเสริมการใช้เทคโนโลยีในการเพิ่มช่องทางการตลาด และสนับสนุนการตลาดโดยผ่านระบบพาณิชย์อิเลคทรอนิกส์ ecommerce  2.7.5 สร้างสภาพแวดล้อมที่เอื้อต่อการดำเนินธุรกิจของวิสาหกิจชุมชน โดยพัฒนาและบูรณาการฐานข้อมูลที่สนับสนุนการประกอบธุรกิจให้เข้าถึงและใช้ประโยชน์ได้ง่าย เช่น องค์ความรู้ผลการวิจัย และพัฒนาการตลาด และนวัตกรรม สร้างระบบจูงใจให้เกิดความร่วมมือระหว่างวิสาหกิจชุมชนในการเรียนรู้และถ่ายทอดเทคโนโลยี รวมทั้งสนับสนุนการยกระดับสินค้าและบริการ การพัฒนาสถานที่การผลิตสินค้าของวิสาหกิจชุมชน ทั้งในด้านการกำหนดมาตรฐาน การตรวจสอบ และรับรองให้เป็นที่ยอมรับในระดับสากล รวมทั้งส่งเสริมบทบาทภาคเอกชนในการช่วยพัฒนาสังคมและเศรษฐกิจฐานราก โดยการสร้างคุณค่าร่วม ระหว่างภาคธุรกิจ สังคม และผู้บริโภค ที่ครอบคลุมตลอดทั้งห่วงโซ่การผลิต  2.7.6 ส่งเสริมการจัดตั้งศูนย์พัฒนาและยกระดับผลิตภัณฑ์ชุมชนอัจฉริยะ (Re-Package Center) เพื่อเป็นศูนย์กลางมาตรฐานระดับจังหวัดในการปรับรูปแบบสินค้าและผลิตภัณฑ์ชุมชนให้มีศักยภาพในการแข่งขันกับตลาดผู้บริโภคทั้งภายในและต่างประเทศ ส่งเสริมการนำระบบเทคโนโลยีสมัยใหม่มาใช้ในกระบวนการผลิตและการตลาด เพื่อสร้างความมั่นใจและความสะดวกรวดเร็วให้กับผู้บริโภคสินค้านราธิวาส เช่น ระบบการตรวจสอบย้อนกลับ (Traceability) ระบบธุรกรรมรับ-จ่าย โอนเงินออนไลน์ (FIN Tech) การสร้างแบรนด์สินค้าพรีเมียม เป็นต้น  2.7.7 ส่งเสริมการสร้างมูลค่าเพิ่มของธุรกิจชุมชนจากอัตลักษณ์ของพื้นที่ โดยส่งเสริมให้ผู้ประกอบการนราธิวาสใช้ประโยชน์และต่อยอดจากสิ่งบ่งชี้ทางภูมิศาสตร์ ภูมิปัญญา วัฒนธรรม และทรัพยากรในพื้นที่ รวมทั้งการนำเทคโนโลยี ผลการวิจัยและนวัตกรรมมาใช้ในการสร้างมูลค่าเพิ่ม การใช้พลังงานทดแทน เพื่อลดต้นทุนการผลิตและสร้างความมั่นคงทางด้านพลังงาน ให้แก่ผลิตภัณฑ์และบริการของชุมชน บนฐานอัตลักษณ์และมีมาตรฐานการผลิตตามหลักสากล โดยบูรณาการองค์ความรู้จากภูมิปัญญาท้องถิ่นร่วมกับองค์ความรู้ที่สร้างขึ้นใหม่มาปรับใช้ให้เหมาะสมกับภูมิสังคมของชุมชนที่ครบวงจร ครอบคลุมทั้งต้นน้ำ กลางน้ำ และปลายน้ำ โดยยึดแนวหลักปรัชญาของเศรษฐกิจพอเพียง รวมทั้งการต่อยอดการพัฒนาเป็นผลิตภัณฑ์ของฝากของที่ระลึกจากภูมิปัญญาชุมชนและวิถีชีวิตให้สอดรับกับการส่งเสริมการท่องเที่ยวชุมชนนวัตวิถี  2.7.8 ส่งเสริมให้มีตลาดการค้าในระดับชุมชนเพื่อเป็นแหล่งสร้างงานอาชีพจากต้นทุนของทรัพยากรธรรมชาติในรูปแบบของตลาดการเกษตรประจำชุมชน โดยการสร้างเกษตรกรอัจฉริยะ (SMART FARMER) ผลิตได้ขายเป็น สามารถประยุกต์ใช้เทคโนโลยีในการบริหารจัดการผสมผสานการใช้ภูมิปัญญาท้องถิ่น พร้อมทั้งพัฒนาตลาดย่อยในชุมชน ตลาดนัดชุมชนให้มีศักยภาพในการสร้างงานอาชีพและเงินหมุนเวียนในชุมชน พร้อมจัดระเบียบความมีมาตรฐานที่ดีเป็นมิตรกับสิ่งแวดล้อม (ตลาดสีเขียว) และสนับสนุนการบริหารจัดการโดยคนในชุมชนแบบมีส่วนร่วม ยกระดับตลาดนัดชุมชนที่มีศักยภาพให้เป็นศูนย์กลางรวบรวมสินค้าชุมชนและกระจายผลิตภัณฑ์สู่ผู้บริโภคทั้งในรูปแบบออฟไลน์และออนไลน์ รวมทั้งการเพิ่มโอกาสในการเข้าถึงการตลาดของสินค้าและผลิตภัณฑ์นราธิวาส โดยสนับสนุนการพัฒนาพลังคนรุ่นใหม่ให้เป็นผู้แทนการจำหน่ายสินค้าชุมชนในตลาดออนไลน์ การสร้างสื่อประชาสัมพันธ์ที่สะท้อนอัตลักษณ์ชุมชนนราธิวาสให้เกิดการรับรู้ เพื่อขยายช่องทางการตลาดทั้งตลาดในประเทศและต่างประเทศ  2.7.9 เสริมทักษะความรู้ด้านขีดความสามารถทางการเงินแก่ประชาชน สร้างความเข้มแข็งให้กลุ่มองค์กรการเงินภาคประชาชนให้มีขีดความสามารถในการบริหารจัดการ เป็นแหล่งทุนระดับชุมชนที่มีศักยภาพ และเป็นแกนนำในการจัดสวัสดิการภาคประชาชนให้แก่คนในชุมชน ให้ความสำคัญกับกลุ่มที่ยังขาดโอกาสและยังพึ่งตนเองไม่ได้ โดยมุ่งเน้นการปรับตนเองที่เท่าทันการเปลี่ยนแปลง โดยการส่งเสริมการเรียนรู้ด้านการเงิน สังคม และดิจิทัลแก่ชุมชน เพื่อสร้างโอกาสทางสังคม  2.7.10 สร้างโอกาสและส่งเสริมการเข้าถึงข้อมูลข่าวสารที่ทันสมัย และบริการทางการเงินของวิสาหกิจชุมชน โดยจัดหาแหล่งเงินทุนและสนับสนุนให้มีช่องทางการเข้าถึงแหล่งทุนที่หลากหลายและเพิ่มความสามารถในการเข้าถึงตลาดทั้งในและต่างประเทศผ่านช่องทางการตลาดและชำระเงินรูปแบบใหม่ด้วยระบบออนไลน์หรือผ่านแอพพลิเคชั่นต่างๆ |

**เอกสาร 3**

**ประเด็นการพัฒนาของจังหวัด (พ.ศ. 2561 - 2565)**

**ประเด็นการพัฒนาที่ 3 การจัดการทรัพยากรธรรมชาติให้มีความอุดมสมบูรณ์ ใช้ประโยชน์อย่างยั่งยืนและมีสิ่งแวดล้อมที่ดี**

**วัตถุประสงค์**

(1) เพื่อเพิ่มความหลากหลายของระบบนิเวศในพื้นที่ป่าฮาลาบาลาและพื้นที่ทางทะเลของจังหวัด

(2) เพื่อเพิ่มขีดความสามารถของชุมชนทางด้านพลังงาน

(3) เพื่อจัดการปัญหาขยะในพื้นที่ชุมชนเมือง พื้นที่ด่านชายแดน และในชุมชน

(4) เพื่อลดปัญหาภัยพิบัติทางธรรมชาติของจังหวัดให้ลดลง

(5) เพื่อเพิ่มสัดส่วนการใช้พลังงานทดแทนและประสิทธิภาพการใช้พลังงาน

| **เป้าหมาย** | **ตัวชี้วัด** | **ข้อมูลฐาน** | **ค่าเป้าหมาย** | | | | | |
| --- | --- | --- | --- | --- | --- | --- | --- | --- |
| **2561** | **2562** | **2563** | **2564** | **2565** | **2561-2565** |
| (1) ทรัพยากรธรรมชาติอุดมสมบูรณ์ มีพื้นที่ป่าเพิ่มขึ้น  (2) ชุมชนมีแหล่งพลังงานของตนเองเพิ่มมากขึ้น  (3) ปัญหาขยะ น้ำเสีย มลพิษทางอากาศ ลดลงอย่างต่อเนื่อง  (4) ปัญหาภัยพิบัติทางธรรมชาติจากอุทกภัย ไฟป่า การกัดเซาะชายฝั่ง ดินถล่มในจังหวัดลดลง  (5) ประชาชนมีการใช้พลังงานทดแทนและใช้พลังงานอย่างมีประสิทธิภาพเพิ่มมากขึ้น | 1. อัตราการขยายตัวของป่าไม้ (เพิ่มขึ้นปีละ 0.27%) | - อัตราการขยายตัวของป่าไม้  ปี 2556 = 709,562.37 ปี 2557 = 4.14% (738,957.59)  ปี 2558 = 0.35% (741,535.37) ปี 2559 = 0.33% (743,995.26)  ปี 2560 = 0.03% (744,196.80) (เฉลี่ย 5 ปี = 0.27%) | 0.27% | 0.54% | 0.81% | 1.08% | 1.35% | 1.35% |
| 2. จำนวนองค์กรที่มีการส่งเสริมการใช้พลังงานทดแทนและการใช้พลังงานอย่างมีประสิทธิภาพ (ปีละ 5 แห่ง) | จำนวนองค์กรที่มีการส่งเสริมการใช้พลังงานทดแทนและการใช้พลังงานอย่างมีประสิทธิภาพ  ปี 2556 = 6 แห่ง ปี 2557 = 1 แห่ง  ปี 2558 = 10 แห่ง ปี 2559 = 3 แห่ง  ปี 2560 = 4 แห่ง ปี 2561 = 5 แห่ง  ปี 2562 = 27 แห่ง | 5 แห่ง | 5 แห่ง | 5 แห่ง | 5 แห่ง | 5 แห่ง | 25 แห่ง |
|  | 3. ร้อยละของปริมาณขยะมูลฝอยชุมชนในปีที่ปัจจุบัน ได้รับการจัดการอย่างถูกต้องตามหลักวิชาการ | ฐานข้อมูลปริมาณขยะมูลฝอยชุมชน  ปี 2559 = ร้อยละ 11.54 ปี 2560 = ร้อยละ 52.07  ปี 2561 = ร้อยละ 14.47 ปี 2562 = ร้อยละ 79.92  (เฉลี่ย 4 ปี ร้อยละ 39.50) | 14.47%  (ปี 2561) | 79.92%  (ปี 2562) | 81.92%  (2) | 83.92%  (2) | 85.92%  (2) | 85.92% |
|  | 4.ร้อยละของปริมาณขยะมูลฝอยชุมชนในปี ปัจจุบัน ที่นำกลับมาใช้ประโยชน์ | ฐานข้อมูลขยะมูลฝอยชุมชน  ปี 2559 = ร้อยละ 40.13 ปี 2560 = ร้อยละ 37.64  ปี 2561 = ร้อยละ 37.75 ปี 2562 = ร้อยละ 66.72  (เฉลี่ย 2 ปี ร้อยละ 52.24) | 37.75% | 66.72% | 71.72%  (5) | 76.72%  (5) | 81.72%  (5) | 81.72% |

**แนวทางการพัฒนา**

|  |  |  |
| --- | --- | --- |
| **ประเด็นการพัฒนาที่ 3 การจัดการทรัพยากรธรรมชาติให้มีความอุดมสมบูรณ์ ใช้ประโยชน์อย่างยั่งยืนและมีสิ่งแวดล้อมที่ดี** | | |
| **กลยุทธ์** | **3.1 เสริมสร้างความอุดมสมบูรณ์ของทรัพยากรทางธรรมชาติ และความหลากหลายของระบบนิเวศน์ป่าเขาชายฝั่ง และทะเล** | |
|  | **แนวทางการพัฒนา** | 3.1.1 การบริหารจัดการทรัพยากรป่าไม้อย่างยั่งยืน เพื่อสร้างมูลค่าทางเศรษฐกิจ  3.1.2 เร่งรัดดำเนินการแก้ไขปัญหาการทับซ้อนแนวเขตที่ดินของรัฐโดยใช้หลักเกณฑ์การปรับปรุงแผนที่แนวเขตที่ดินของรัฐแบบบูรณาการ (One Map) ให้แล้วเสร็จเป็นรูปธรรมโดยเร็ว  3.1.3 สนับสนุนและส่งเสริมการปลูกและฟื้นฟูป่าไม้ตามแนวพระราชดำริ ปลูกฟื้นฟูป่าในพื้นที่ว่างของรัฐตามแนวกันชนและการเชื่อมต่อผืนป่า รวมทั้งการฟื้นฟูอนุรักษ์ดินและน้ำ  3.1.4 ส่งเสริมการจัดการป่าชุมชน และป่าครัวเรือน สร้างเครือข่ายการมีส่วนร่วมในการฟื้นฟูและดูแลผืนป่า  3.1.5 สร้างคุณค่าจากทรัพยากรธรรมชาติโดยสนับสนุนยุทธศาสตร์การพัฒนาสมุนไพรที่เป็นยาและเครื่องสำอางที่มีศักยภาพและมีความต้องการของตลาด เชื่อมโยงการพัฒนาผลิตภัณฑ์ชีวภาพใหม่กับกระบวนการพัฒนาสินค้าชุมชนหนึ่งตำบลหนึ่งผลิตภัณฑ์ โดยค้นหาเอกลักษณ์และศักยภาพ  ที่แท้จริงของทรัพยากรชีวภาพ ภูมิปัญญาและวัฒนธรรมของท้องถิ่นเพื่อพัฒนาผลิตภัณฑ์ใหม่ที่มีนวัตกรรมและมีมูลค่าสูง  3.1.6 การเพิ่ม/เติม ความอุดมสมบูรณ์ของทรัพยากรธรรมชาติเพื่อเป็นแหล่งอาหาร สร้างความมั่นคงทางอาหาร การปล่อยปลาอาหารในทะเล การสร้างแหล่งปะการังเทียม สร้างซั้งตามภูมิปัญญาท้องถิ่น เพื่อเป็นแหล่งอยู่อาศัยและขยายพันธุ์ของสัตว์น้ำ การสร้างแหล่งอนุบาลสัตว์น้ำธรรมชาติในพื้นที่ป่าชายเลน โดยเฉพาะในพื้นที่ตำบลโคกเคียน ตำบลกะลุวอเหนือ อำเภอเมืองนราธิวาส และตำบลเจ๊ะเห อำเภอตากใบ  3.1.7 เฝ้าระวัง เพื่อลดการทำลาย การบุกรุกและก่อให้เกิดความเสียหาย ทั้งทะเล ป่าเขา และชายฝั่ง พร้อมสร้างเครือข่ายการเฝ้าระวังทางทรัพยากรธรรมชาติและสิ่งแวดล้อมภายในชุมชนท้องถิ่น  3.1.8 พัฒนาระบบการบริหารจัดการและป้องกันไฟป่าพรุทั้งระบบ และบูรณาการความร่วมมือหน่วยงานที่เกี่ยวข้องทุกภาคส่วน |
| **กลยุทธ์** | **3.2 สร้างระบบการจัดการปัญหาทางธรรมชาติและสิ่งแวดล้อม การกัดเซาะชายฝั่งและตลิ่ง และภัยพิบัติ แบบมีส่วนร่วม และวิทยาการที่ทันสมัย** | |
|  | **แนวทางการพัฒนา** | 3.2.1 เสริมสร้างขีดความสามารถในการเตรียมความพร้อมและการรับมือภัยพิบัติ สนับสนุนการจัดทำแผนรับมือภัยพิบัติในระดับพื้นที่ส่งเสริมแนวทางการจัดการภัยพิบัติโดยมีชุมชนเป็นศูนย์กลางชุมชนท้องถิ่นร่วมกันดำเนินการป้องกันและลดความเสี่ยงจากภัยพิบัติ, สร้างความฉลาดรู้แก่ประชาชนในการปรับตัวเองให้เท่าทันความเปลี่ยนแปลงของสภาพภูมิอากาศโลก และภัยธรรมชาติของพื้นที่ พร้อมทั้งการเผยแพร่ข้อมูลข่าวสารความรู้ทางธรรมชาติและสิ่งแวดล้อมแก่ประชาชนอย่างต่อเนื่อง  3.2.2 พัฒนาระบบการบริหารจัดการอุทกภัยแบบบูรณาการ การพยากรณ์และการเตือนภัย และแผนงานเผชิญเหตุสาธารณภัยตามสภาพพื้นที่ การฝึกการป้องกันและบรรเทาสาธารณภัย การจัดทำคู่มือการรับมือกับภัยพิบัติกรณีฉุกเฉินจากการเปลี่ยนแปลงของสภาพภูมิอากาศโลก  3.2.3 จัดให้มีแหล่งกักเก็บน้ำต้นทุนและแหล่งชะลอน้ำที่เพียงพอโดยฟื้นฟูแม่น้ำลำคลองและฝายชะลอน้ำ เพิ่มขีดความสามารถในการเก็บกักน้ำ และเพิ่มประสิทธิภาพการระบายน้ำ และการผันน้ำ และการพัฒนาคลังข้อมูล ตลอดจนการปรับปรุงองค์กรและกฎหมายของท้องถิ่นให้เท่าทันความเปลี่ยนแปลงของธรรมชาติและสิ่งแวดล้อม รวมทั้งการสร้าง การมีส่วนร่วมในการบริหารจัดการน้ำในลุ่มน้ำหลักและลำคลองสาขาย่อย  3.2.4 ป้องกันการกัดเซาะตลิ่งและชายฝั่ง พัฒนาพื้นที่ชายฝั่งโดยคำนึงถึงผลกระทบต่อสิ่งแวดล้อมและความยั่งยืนระยะยาว แก้ไขปัญหาการกัดเซาะตลิ่งริมแม่น้ำและชายฝั่งโดยคำนึงถึงพลวัตการเปลี่ยนแปลงของระบบชายหาด การจัดทำระบบเขื่อนกั้นการพังทลายของตลิ่งในพื้นที่เสี่ยงของลำน้ำสายหลักทั้ง 3 สายตลอดจนชายฝั่ง โดยเฉพาะในพื้นที่อำเภอเมืองนราธิวาส อำเภอตากใบ อำเภอสุไหงโก-ลก อำเภอแว้ง  3.2.5 ส่งเสริม อนุรักษ์ ฟื้นฟู ทรัพยากรธรรมชาติ และการจัดสร้างพื้นที่ต้นแบบในการจัดการขยะ กิจกรรมฝายต้นน้ำตามแนวพระราชดำริ, กิจกรรมฟื้นฟูสภาพป่าสงวนแห่งชาติจังหวัดนราธิวาส, กิจกรรมเพาะชำกล้าไม้ป่าพรุ, กิจกรรมพื้นที่ต้นแบบในการจัดการขยะ  3.2.6 พัฒนาประชาชนให้เป็นเครือข่ายเพื่อการจัดการธรรมชาติและสิ่งแวดล้อม โดยเฉพาะพื้นที่สำคัญทางธรรมชาติและสิ่งแวดล้อม เช่น ป่าฮาลาบาลา ป่าพรุโต๊ะแดง ป่าพรุบาเจาะ เพื่อให้ประชาชนเป็นรั้วป้องกันธรรมชาติของจังหวัด  3.2.7 เสริมสร้างความร่วมมือกับประเทศมาเลเซีย ในการป้องกัน อนุรักษ์ ทรัพยากรธรรมชาติและสิ่งแวดล้อมร่วมกัน  3.2.8 พัฒนาความร่วมมือด้านการจัดการภัยพิบัติร่วมกับประเทศมาเลเซีย |
| **กลยุทธ์** | **3.3 พัฒนาให้เป็นเมืองสิ่งแวดล้อมที่ดี อากาศบริสุทธิ์ บ้านเมืองสะอาด เป็นระเบียบเรียบร้อย** | |
|  | **แนวทางการพัฒนา** | 3.3.1 กำหนดวาระของจังหวัด เพื่อให้จังหวัดนราธิวาสเป็นเมืองสะอาด เมืองที่เป็นมิตรกับสิ่งแวดล้อม โดยการจัดการขยะ สารพิษ และของเสียอันตรายอย่างมีประสิทธิภาพ สร้างกระแสให้ประชาชนรับรู้และเข้ามามีส่วนร่วมอย่างจริงจัง รวมทั้งสร้างจิตอาสาเพื่อทำความสะอาดเมือง ในทุกหมู่บ้าน ทั้งจังหวัด  3.3.2 เร่งรัดแก้ไขปัญหาการจัดการขยะตกค้างสะสมในพื้นที่วิกฤต พื้นที่ด่านชายแดน แหล่งท่องเที่ยว ชุมชนแออัด พร้อมพัฒนาภูมิทัศน์ อนามัยสิ่งแวดล้อมในด่านชายแดน แหล่งท่องเที่ยว ชุมชนแออัด ให้มีความเป็นระเบียบเรียบร้อย สวยงาม  3.3.3 ส่งเสริมการให้ความรู้จากหน่วยงานภาครัฐ เพื่อสร้างวินัยคนในจังหวัดเพื่อการจัดการขยะอย่างยั่งยืนโดยให้ความรู้ปลูกจิตสานึกและสร้างความตระหนักให้ประชาชนนักเรียนเยาวชนมีส่วนร่วมในการจัดการขยะอย่างเป็นรูปธรรม รู้จักการคัดแยกขยะ มีถังขยะแบบแยกประเภทกระจายอย่างทั่วถึงและเพียงพอ รวมทั้งส่งเสริมขีดความสามารถในการจัดการขยะให้เกิดคุณค่าและมูลค่าเพิ่ม  3.3.4 ส่งเสริมการรวมกลุ่มขององค์กรปกครองส่วนท้องถิ่นกลุ่มพื้นที่กำจัดขยะมูลฝอย (Clusters) โดยใช้เทคโนโลยีที่เหมาะสม แสวงหาความร่วมมือจากองค์กรพัฒนาเมืองและชุมชน และการร่วมลงทุนของภาคเอกชน เพื่อเพิ่มประสิทธิภาพการจัดการขยะสนับสนุนการจัดการขยะที่ครบวงจร ตั้งแต่ต้นทางจนถึงปลายทางโดยลดปริมาณการผลิตขยะส่งเสริมการนำเครื่องมือทางเศรษฐศาสตร์มาใช้ในการบริหารจัดการขยะโดยใช้หลักการผู้ก่อมลพิษเป็นผู้จ่ายทบทวนเกณฑ์การเก็บค่าธรรมเนียมการจัดการขยะที่เหมาะสม  3.3.5 การจัดการขยะในพื้นที่เศรษฐกิจพิเศษ  3.3.6 เสริมสร้างฟื้นฟู ดูแล รักษา สร้างใหม่ฐานทรัพยากร ธรรมชาติและสิ่งแวดล้อม เกี่ยวกับการบำบัดน้ำเสีย การจัดการขยะมูลฝอย และมลพิษทางอากาศ เพื่อลดผลกระทบจากการเปลี่ยนแปลงในการพัฒนาพื้นที่เขตเศรษฐกิจพิเศษ |
| **กลยุทธ์** | **3.4 ส่งเสริมการพึ่งพาตนเองด้วยการใช้พลังงานทดแทนและอนุรักษ์พลังงาน จากฐานทรัพยากร มุ่งเน้นการพัฒนาพลังงานที่เป็นมิตรกับสิ่งแวดล้อมรองรับการเติบโตของเมือง** | |
|  | **แนวทางการพัฒนา** | 3.4.1 ส่งเสริมการใช้พลังงานทดแทน เช่น พลังงานชีวมวล พลังงานแสงอาทิตย์ พลังงานชีวภาพ เพื่อสร้างความมั่นคง พึ่งตนเองด้านพลังงาน  - ภาคการเกษตรเน้นการใช้พลังงานจากโซลาร์เซลล์ เพื่อลดต้นทุนให้กับเกษตรกร  - ภาคอุตสาหกรรมแปรรูปการเกษตร เพื่อลดต้นทุนการผลิต  - ภาคการท่องเที่ยว เพื่อสร้างความปลอดภัยในพื้นที่ท่องเที่ยว  - ภาคราชการ มุ่งเน้นการลดต้นทุนด้านการบริหารจัดการ  - ครัวเรือนและชุมชน มุ่งเน้นครัวเรือนในกลุ่มผู้ถือบัตรสวัสดิการแห่งรัฐ ผู้ด้อยโอกาส ครัวเรือนยากจน เพื่อลดรายจ่ายและความเหลื่อมล้ำ  3.4.2 เสริมสร้างความเข้มแข็งของสังคมด้านการอนุรักษ์พลังงาน เพิ่มประสิทธิภาพการใช้พลังงาน โดยลดความเข้มข้นของการใช้พลังงาน โดยการใช้พลังงานทดแทนในส่วนราชการ ภาคการเกษตร ภาคอุตสาหกรรมแปรรูปการเกษตรและครัวเรือน |

**เอกสาร 4**

**ประเด็นการพัฒนาของจังหวัด (พ.ศ. 2561 - 2565)**

**ประเด็นการพัฒนาที่ 4 เสริมสร้างสันติสุขและความมั่นคงภายในพื้นที่แบบมี ส่วนร่วม อย่างเข้าใจ เข้าถึงและพัฒนา**

**วัตถุประสงค์**

(1) เพื่อเสริมสร้างและพัฒนาศักยภาพเครือข่ายภาคประชาชนในพื้นที่ให้มีความเข้มแข็งและสร้างความปลอดภัยในชีวิตและทรัพย์สินแก่ประชาชนในพื้นที่

(2) เพื่อเสริมสร้างความเข้าใจของคนในพื้นที่ภายใต้อัตลักษณ์พหุวัฒนธรรมของสังคมในการแก้ไขปัญหาความไม่สงบในจังหวัดชายแดนภาคใต้

(3) เพื่อสร้างความเชื่อมั่นในพื้นที่ด้านความปลอดภัยและมีการบูรณาการภารกิจในหน่วยงานต่าง ๆในพื้นที่

| **เป้าหมาย** | **ตัวชี้วัด** | **ข้อมูลฐาน** | **ค่าเป้าหมาย** | | | | | |
| --- | --- | --- | --- | --- | --- | --- | --- | --- |
| **2561** | **2562** | **2563** | **2564** | **2565** | **2561-2565** |
| (1) ประชาชนมีความปลอดภัยในชีวิต ทรัพย์สิน และเชื่อมั่นในอำนาจรัฐ  (2) พื้นที่ปลอดภัยเพิ่มมากขึ้นอย่างต่อเนื่อง  (3) คดีอาชญากรรม ยาเสพติดลดลงอย่างต่อเนื่อง | 1.จำนวนเหตุการณ์ความไม่สงบในจังหวัดนราธิวาส ลดลงจากปีที่ผ่านมา (ลดลงปีละ 10% ตั้งแต่ ปี 2563 เป็นต้นไป) | ฐานข้อมูลเหตุการณ์  ปี 2558 = 90 ครั้ง ปี 2559 = 118 ครั้ง (31.11)  ปี 2560 = 94 ครั้ง (-20.34) ปี 2561 = 59 ครั้ง (-37.23)  ปี 2562 = 25 ครั้ง (-57.63) (เฉลี่ย 5 ปี =77 ครั้ง) | 59 ครั้ง | 25  ครั้ง  (-57.63) | 23  ครั้ง  (10%) | 21  ครั้ง  (10%) | 19  ครั้ง  (10%) | 19  ครั้ง |
| 2.ร้อยละของพื้นที่หมู่บ้าน/ชุมชนสีขาว (เพิ่มขึ้นปีละ 5% ตั้งแต่ปี 2563 เป็นต้นไป) | ฐานข้อมูลพื้นที่หมู่บ้าน/ชุมชนสีขาว  ปี 2558 = ร้อยละ 25.57 ปี 2559 = ร้อยละ 22.84  ปี 2560 = ร้อยละ 61.88 ปี 2561 = ร้อยละ 70.80  ปี 2562 = ร้อยละ 71.26 (เฉลี่ย 5 ปี ร้อยละ 50.47) | 70.80 | 71.26 | 76.26 | 81.26 | 86.26 | 86.26 |
| 3.ร้อยละของพื้นที่หมู่บ้าน/ชุมชนสีแดง | ฐานข้อมูลพื้นที่หมู่บ้าน/ชุมชนสีแดง  ปี 2558 = ร้อยละ 14.70 ปี 2559 = ร้อยละ 23.30  ปี 2560 = ร้อยละ 8.62 ปี 2561 = ร้อยละ 6.60  ปี 2562 = ร้อยละ 4.08 (เฉลี่ย 5 ปี ร้อยละ 11.46) | 4.00 | 3.80 | 3.60 | 3.40 | 3.20 | 3.20 |
| 4. ร้อยละของการจับกุมผู้ต้องหาคดียาเสพติดตามหมายจับใน 7 ข้อหา และข้อหาตาม พรบ.มาตรการฯ 2534 (เพิ่มขึ้นปีละ 5% ตั้งแต่ปี 2563 เป็นต้นไป) | ฐานข้อมูลการจับกุม  ปี 2561=ร้อยละ 123.15  ปี 2562 =ร้อยละ 75  (เฉลี่ย 2 ปี =ร้อยละ 99) | 123.15% | 75% | 80% | 85% | 90% | 90% |

**แนวทางการพัฒนา**

|  |  |  |
| --- | --- | --- |
| **ประเด็นการพัฒนาที่ 4** | | |
| **กลยุทธ์** | **4.1 เสริมสร้างความเข้มแข็งของหมู่บ้าน และชุมชนเมืองในการจัดการตนเองให้มีความปลอดภัย สงบเรียบร้อย และมีความมั่นคงในพื้นที่** | |
|  | **แนวทางการพัฒนา** | 4.1.1 สร้างความจงรักภักดีต่อสถาบันหลักของชาติและการเมืองในระบบประชาธิปไตยที่มีเสถียรภาพให้กับประชาชน เพื่อให้เป็นศูนย์กลางในการยึดเหนี่ยวร่วมกันของประชาชนในชุมชน ถ่ายทอดศาสตร์พระราชาไปสู่ชุมชน  4.1.2 พัฒนาและเสริมสร้างให้เข้มแข็งตระหนักถึงเรื่องความมั่นคง และมีส่วนร่วมในการแก้ปัญหา เสริมสร้างสภาวะแวดล้อมที่สันติสุข โดยน้อมนำยุทธศาสตร์พระราชทานในการขับเคลื่อนความสงบเรียบร้อยและความมั่นคงในพื้นที่ พร้อมการเสริมสร้างสันติสุขพัฒนาอย่างยั่งยืน โดยใช้กระบวนการการมีส่วนร่วมทุกภาคส่วนในการเข้าถึงประชาชน และมีส่วนร่วมของประชาชน ให้มีอาสาสมัครในระดับพื้นที่ และพัฒนาขีดความสามารถของกำนัน ผู้ใหญ่บ้าน ผู้ช่วยผู้ใหญ่บ้าน ชรบ.อส.ทสปช. อย่างต่อเนื่อง  4.1.3 จัดให้มีกลไกและโครงสร้างบริหารจัดการของภาครัฐที่มีเอกภาพ ในการเฝ้าระวังภัย แจ้งเตือน เฝ้าระวัง ป้องกันในพื้นที่ โดยมีการบูรณาการอย่างเป็นรูปธรรม ด้วยระบบการจัดการที่ทันสมัย การพัฒนาระบบกล้องวงจรปิดในพื้นที่เสี่ยงทุกจุดในจังหวัด โดยเฉพาะพื้นที่เศรษฐกิจ เช่น ชุมชนเมือง โรงเรียนพื้นที่ชายแดน และฐานปฏิบัติการ ชรบ. ชคบ.และ ชคต. เพื่อให้เกิดความปลอดภัยและสันติสุขในชุมชนอย่างถาวรในพื้นที่ชายแดนภาคใต้  4.1.4 เสริมสร้างความเข้มแข็งของชุมชน และบทบาทผู้นำระดับต่างๆ ในพื้นที่เป็นการมีส่วนร่วมระหว่างภาครัฐและประชาชน เสริมสร้างความเข้มแข็งการเมืองในระบอบประชาธิปไตยในชุมชนที่มีเสถียรภาพ  4.1.5 ร่วมมือทางการพัฒนากับประเทศเพื่อนบ้าน เช่น ประเทศมาเลเซีย ซึ่งมีพื้นที่ชายแดนติดกับ จังหวัดนราธิวาส รวมถึงองค์กรภาครัฐและที่มิใช่ภาครัฐ  4.1.6 พัฒนาระบบงานข่าวกรองในชุมชน/หมู่บ้าน โดยมีการบูรณาการร่วมกัน 3 ฝ่าย  4.1.7 แก้ไขปัญหายาเสพติดอย่างจริงจังทั้งระบบ ด้วยการบังคับใช้กฎหมายอย่างเคร่งครัดปราบปรามแหล่งผลิตและเครือข่ายผู้ค้ายาเสพติด โดยเฉพาะผู้มีอิทธิพลและเจ้าหน้าที่ของรัฐที่เกี่ยวข้องอย่างเด็ดขาด ป้องกันเส้นทางการนำเข้าส่งออกโดยร่วมมือกับประเทศเพื่อนบ้าน การลดจำนวนผู้ค้าและผู้เสพรายใหม่ และให้ความรู้เยาวชนถึงภัยยาเสพติดอย่างต่อเนื่อง รวมทั้งฟื้นฟู ดูแล รักษาผู้เสพ ผ่านกระบวนการทางสาธารณสุข  4.1.8 สร้างความสงบและความปลอดภัยตั้งแต่ระดับชุมชน โดยกำหนดให้หน่วยงานที่เกี่ยวข้องเองเฝ้าระวัง ดูแล และรักษาความสงบเรียบร้อย ความปลอดภัยในชีวิตและทรัพย์สิน ความสงบสุขของประชาชน และปัญหา ยาเสพติดในระดับชุมชนและหมู่บ้านอย่างต่อเนื่อง และสนับสนุนให้ประชาชนมีส่วนร่วมกับภาครัฐในการสร้างความปลอดภัยในพื้นที่  4.1.9 สนับสนุนการพัฒนากลไกการสร้างสันติสุขในรูปแบบนราสีขาว  4.1.10 เร่งรัดผลักดันการขยายเครือข่ายการณรงค์ป้องกันและแก้ไขปัญหายาเสพติด TO BE NUMBER ONE จังหวัดนราธิวาส  4.1.11 พัฒนาและเพิ่มประสิทธิภาพชุดรักษาความปลอดภัยกองกำลังประจำถิ่น และกองกำลังภาคประชาชน  4.1.12 พัฒนาเทคโนโลยีทันสมัยและมาตรฐานสากลทั่วทุกชุมชน  4.1.13 สร้างกำแพงรั้วชายแดน (เหมือนกำแพงเมืองจีน ป้องกันสิ่งลักลอบสิ่งผิดกฎหมาย) เป็นแหล่งท่องเที่ยวเชิงนิเวศ  4.1.14 พัฒนาระบบแจ้งเตือนภัยพิบัติอัจฉริยะผ่านระบบแอปพลิเคชันมือถือ (ขยายเครือข่ายมือถือ) |
| **กลยุทธ์** | **4.2 เสริมสร้างวิธีการคิดของประชาชน สร้างหลักยึดและวิถีชีวิตบนฐานของหลักธรรมทางศาสนา และอยู่ร่วมกันบนความหลากหลายของประเพณี และวัฒนธรรม** | |
|  | **แนวทางการพัฒนา** | 4.2.1 ส่งเสริมให้สถาบันพระมหากษัตริย์เป็นสถาบันหลักที่ยึดโยงคนในชาติและสร้างจิตสำนึกของคนในชาติให้มีความจงรักภักดี เป็นที่ยึดเหนี่ยวจิตใจของประชาชน  4.2.2 การทำนุบำรุงรักษาศิลปวัฒนธรรมประเพณี ต้องเสริมสร้างขีดความสามารถของประชาชนให้มีศักยภาพในการทำนุบำรุง และการจัดการให้เกิดคุณค่าและมูลค่าต่อท้องถิ่น โดยเฉพาะความสามารถในการจัดการพหุวัฒนธรรมของพื้นที่  4.2.3 ส่งเสริมอุปถัมภ์คุ้มครองศาสนาต่างๆ ให้สถาบันทางศาสนา ซึ่งเป็นสถาบันที่สำคัญมีส่วนในการพัฒนาบุคลากรภายในจังหวัดให้เป็นคนดี และมีส่วนร่วมในการพัฒนาจังหวัดอย่างยั่งยืน ให้มีกิจกรรมทางศาสนาเพื่อการส่งเสริมคนดี การสนับสนุนการประกอบพิธีกรรมทางศาสนาทุกศาสนา การพัฒนาพื้นที่ทางศาสนา การสร้างผู้นำทางศาสนาเพื่อการพัฒนาเมืองนราสันติสุขโดยธรรม  4.2.4 สร้างความเข้มแข็งของสถาบันทางสังคม ทุนทางวัฒนธรรมและความเข้มแข็งของชุมชน เสริมสร้างความปรองดองสมานฉันท์ของคนในพื้นที่ โดยปลูกฝังคุณธรรม จริยธรรมตามหลักธรรมของศาสนาและสร้างความรู้ความเข้าใจ สร้างทัศนคติที่ดี ยอมรับและเคารพการอยู่ร่วมกันบนพื้นฐานความแตกต่างและความหลากหลายทางวัฒนธรรม  4.2.5 เสริมสร้างการอยู่ร่วมกันในสังคมพหุวัฒนธรรม โดยมีศูนย์วัฒนธรรมชายแดนใต้ เป็นศูนย์กลางเชื่อมโยงการแลกเปลี่ยนเรียนรู้ องค์ความรู้และการจัดกิจกรรมทางวัฒนธรรมต่างๆ  4.2.6 สร้างสังคมแห่งคุณธรรม และสังคมแห่งความเกื้อกูล |
| **กลยุทธ์** | **4.3 เสริมสร้างการมีส่วนร่วมและเปิดโอกาสให้ประชาชนเข้ามามีส่วนร่วมในการแก้ไขปัญหาและพัฒนาพื้นที่** | |
|  | **แนวทางการพัฒนา** | 4.3.1 จัดให้มีการประชุมในระดับชุมชน โดยจัดทำในชุมชนที่ได้รับผลกระทบจากปัญหาที่เกิดขึ้น เช่น ความไม่สงบในพื้นที่ และปัญหายาเสพติด เพื่อทำความเข้าใจและทราบถึงปัญหาและผลกระทบที่เกิดขึ้นอย่างชัดเจน จัดให้มีการทำประชาพิจารณ์ เปิดเวทีในการเสนอข้อมูลอย่างเปิดเผย โดยมีหลักเกณฑ์ และประเด็นในการพัฒนาที่ชัดเจนและตรงตามความต้องการของชุมชนให้มากที่สุด ตามความเหมาะสมในบริบทของพื้นที่ และสอดคล้องกับนโยบายคามมั่นคงของประเทศ  4.3.2 การสร้างช่องทางประชาชน เพื่อการสื่อสาร ข้อมูลข่าวสาร เพื่อการจัดการความมั่นคงในพื้นที่ การพัฒนาขีดความสามารถด้านการข่าวในพื้นที่  4.3.3 จัดการภัยคุกคามจากภายนอกที่ส่งผลกระทบต่อความมั่นคงในพื้นที่ทุกประเภทให้ลดลง ในทั่วทุกพื้นที่อย่างเป็นระบบมีประสิทธิภาพ และยั่งยืน เน้นการส่งเสริมให้ประชาชนมีส่วนร่วมในการป้องกันตนเอง โดยการฝึกกองกำลังประจำถิ่นให้มีความชำนาญในการป้องกันตนเอง การส่งเสริมให้ประชาชนในพื้นที่ มีการศึกษาให้มากขึ้น เพื่อลดการถูกชักชวนไปในทางที่ผิด และการปราบปรามยาเสพติดที่ต้องทำอย่างต่อเนื่องและเข้มงวด ในทุกพื้นที่ ผ่านกลไกตาสับปะรดประชาชน  4.3.4 การส่งเสริมการออกกำลังกายและกีฬาขั้นพื้นฐานให้กลายเป็นวิถีชีวิตและการส่งเสริมให้ประชาชนมีส่วนร่วมในกิจกรรมออกกำลังกาย กีฬา และนันทนาการ  4.3.5 เสริมสร้างความรู้ความสามารถให้แก่คณะกรรมการศูนย์ยุติธรรมชุมชนประจำตำบลในการขับเคลื่อนภารกิจ เฝ้าระวังอาชญากรรม เยียวยา เสริมพลังและการคุ้มครองสิทธิ และเสรีภาพให้แก่ประชาชนในพื้นที่อย่างเป็นระบบ  4.3.6 เสริมสร้างการมีส่วนร่วมในการสร้างความสามัคคีปรองดองของประชาชนในชุมชน โดยสร้างจิตสำนึกในการรักษาไว้ซึ่งสถาบันพระมหากษัตริย์  4.3.7 สร้างความสงบและความปลอดภัยตั้งแต่ระดับชุมชน โดยกำหนดให้หน่วยงานที่เกี่ยวข้องเฝ้าระวัง ดูแล และรักษาความสงบเรียบร้อย ความปลอดภัยในชีวิตและทรัพย์สิน ความสงบสุขของประชาชน และปัญหายาเสพติดในระดับชุมชน และหมู่บ้าน อย่างต่อเนื่อง และสนับสนุนให้ประชาชนมีส่วนร่วมกับภาครัฐในการสร้างความปลอดภัยในพื้นที่  4.3.8 แก้ไขปัญหายาเสพติดอย่างจริงจังทั้งระบบด้วยการบังคับใช้กฎหมายอย่างเคร่งครัดปราบปราบแหล่งผลิต และเครือข่ายผู้ค้ายาเสพติด โดยเฉพาะผู้มีอิทธิพลและเจ้าหน้าที่ของรัฐที่เกี่ยวข้องอย่างเด็ดขาด ป้องกันเส้นทางการนำเข้าส่งออกโดยร่วมมือกับประเทศเพื่อนบ้าน การลดจำนวนผู้ค้าและผู้เสพรายใหม่และให้ความรู้เยาวชนถึงภัยยาเสพติดอย่างต่อเนื่องรวมทั้งฟื้นฟู ดูแล รักษาผู้เสพผ่านกระบวนการทางสาธารณสุข |
| **กลยุทธ์** | **4.4 เพิ่มประสิทธิภาพเจ้าหน้าที่รัฐและการบูรณาการภารกิจความมั่นคงของหน่วยงานในพื้นที่ทุกระดับ และพัฒนาระบบงานความมั่นคงที่ทันสมัย ได้รับการยอมรับเชื่อมั่นไว้วางใจจากประชาชน** | |
|  | **แนวทางการพัฒนา** | 4.4.1 ป้องกันและแก้ไขปัญหาความไม่สงบในจังหวัดชายแดนภาคใต้ โดยกระบวนการสันติสุข แนวทางสันติวิธี และกระบวนการการมีร่วมของประชาชนในพื้นที่บนพื้นฐานความแตกต่าง ทางอัตลักษณ์และชาติพันธ์ เพื่อขจัดความขัดแย้ง ลดความรุนแรงตามยุทธศาสตร์พระราชทาน “เข้าใจ เข้าถึง พัฒนา” พร้อมทั้งใช้เครื่องมือเทคโนโลยีที่ทันสมัย สร้างโอกาสในการพัฒนาเศรษฐกิจและความเป็นธรรมทางสังคมในพื้นที่  4.4.2 มีระบบเตรียมพร้อมและกลไกเผชิญเหตุที่มีประสิทธิภาพและทันสมัยให้พร้อมปฏิบัติ ทั้งในภาวะปกติในสถานการณ์ฉุกเฉิน ทั้งจากภัยคุกคามด้านความมั่นคงและจากสาธารณภัยอย่างเหมาะสม  4.4.3 นำเทคโนโลยีที่นำสมัยมาใช้ในงานด้านความมั่นคง เพื่อประสิทธิภาพที่เหมาะสม เจ้าหน้าที่ผู้ปฏิบัติงานมีองค์ความรู้ ทักษะ การใช้อุปกรณ์ อาวุธ ที่มีประสิทธิภาพแม่นยำ  4.4.4 การสร้างขวัญกำลังใจ และสวัสดิการให้กับเจ้าหน้าที่รัฐให้มีความมั่นคง และประชาชนในพื้นที่ที่เป็นอาสาป้องกันภัยด้านความมั่นคง โดยการสร้างความเข้าใจให้แก่ผู้ประกอบการ  4.4.5 การบริหารจัดการความเสี่ยงในด้านไซเบอร์โดยหน่วยงานทีเกี่ยวข้อง  4.4.6 ภาครัฐมีความโปร่งใส ปลอดการทุจริตและประพฤติมิชอบ ทุกภาคส่วนร่วมต่อต้านการทุจริต และกระบวนการยุติธรรมเคารพสิทธิมนุษยชนและปฏิบัติต่อประชาชนโดยเสมอภาค มีความเป็นกลางน่าเชื่อถือ โปร่งใส ตรวจสอบได้ ตลอดจนบุคลากรภาครัฐเป็นคนดีและเก่ง ยึดหลักคุณธรรม มีจิตสำนึก มีสามารถสูง มุ่งมั่น และเป็นมืออาชีพในการพัฒนาประเทศ  4.4.7 การปฏิรูปการบริหารจัดการภาครัฐ โดยการพัฒนาโครงสร้างและระบบการบริหารจัดการภาครัฐสมัยใหม่ ปรับเปลี่ยนกระบวนการอนุมัติ อนุญาต ของทางราชการที่มีความสำคัญต่อการประกอบธุรกิจ และดำเนินชีวิตของประชาชนให้เป็นระบบดิจิตอล และส่งเสริมระบบธรรมาภิบาลในการบริหารจัดการภาครัฐ ตลอดจนปรับปรุงระเบียบ กฎหมาย เพื่อเอื้อต่อการทำธุรกิจและการใช้ชีวิตประจำวัน  4.4.8 การพัฒนาระบบการให้บริการประชาชน โดยมุ่งสู่ความเป็นรัฐบาลดิจิทัลที่โปร่งใส ตรวจสอบได้ พัฒนาระบบจัดเก็บและเปิดเผยข้อมูลของภาครัฐ และลดขั้นตอนที่ยุ่งยากเกินความจำเป็น |
| **กลยุทธ์** | **4.5 สร้างพื้นที่ให้ประชาชนมีความปลอดภัย สงบสุข อยู่อย่างเข้าใจซึ่งกันและกัน และภาคภูมิใจในพื้นที่ให้กระจายทั่วทั้งจังหวัด** | |
|  | **แนวทางการพัฒนา** | 4.5.1 ให้ความสำคัญในการแก้ปัญหาชายแดนใต้ รวมถึงขบวนการพูดคุย เพื่อสันติสุขจังหวัดชายแดนใต้ เป็นวาระแห่งชาติ โดยรับการสนับสนุนจากรัฐบาล โดยการเร่งสร้างพื้นที่ให้ปลอดภัย ขจัดภัยแทรกซ้อนในพื้นที่  4.5.2 พัฒนากลไกด้านการข่าวและเทคโนโลยีสารสนเทศให้มีประสิทธิภาพ ติดตั้งระบบกล้องโทรทัศน์วงจรปิดในพื้นที่เสี่ยง ติดตั้งระบบโทรทัศน์วงจรปิดประจำจุดตรวจ  4.5.3 การสร้างหลักประกันความปลอดภัยและความสงบสุขในเขตพื้นที่เศรษฐกิจพิเศษนราธิวาส  4.5.4 ส่งเสริมความร่วมมือระหว่างประเทศด้านความมั่นคง เพื่อรับมือกับภัยความมั่นคงในรูปแบบใหม่  4.5.5 การพัฒนาระบบข้อมูลข่าวสาร  4.5.6 การสนับสนุนงบประมาณและเครื่องมือทางยุทธวิธีให้กองกำลังภาคประชาชนและฝ่ายปกครอง และสร้างความเข้มแข็งให้กับชุดคุ้มครองตำบล (ชคต.) และชุดรักษาความปลอดภัยหมู่บ้าน (ชรบ.)  4.5.7 การเปลี่ยนแปลงของผู้นำทางการเมืองของประเทศเพื่อนบ้านในภูมิภาค มีการปรับเปลี่ยนนโยบายที่มีแนวโน้มของการแข่งขันที่สูงขึ้นทางด้านเศรษฐกิจและการเมือง  4.5.8 การเดินทางผ่านแดนเข้าออกระหว่างประเทศมีการเข้าออกได้หลายทาง โดยผ่านจุดผ่อนปรน ซึ่งไม่สามารถตรวจสอบอาวุธและสิ่งผิดกฎหมายได้  4.5.9 ภัยบนโลกอินเตอร์เน็ต เสริมสร้างความเข้มแข็งของหมู่บ้านและชุมชนเมือง ในการจัดการตนเองให้มีความปลอดภัยบนโลกอินเตอร์เน็ต  4.5.10 แรงงานต่างด้าว ที่เข้ามาโดยผิดกฎหมาย ที่เข้ามาแล้วก่ออาชญากรรมในพื้นที่ ทำให้ยากต่อการควบคุม  4.5.11 พัฒนากำลังภาคประชาชนให้มีศักยภาพในการคุ้มครองและรักษาความปลอดภัยหมู่บ้าน/ชุมชนของตนเอง จากสถานการณ์การก่อเหตุรุนแรงในพื้นที่อย่างมีประสิทธิภาพ  4.5.12 ส่งเสริมการอำนวยความเป็นธรรมและสร้างภูมิคุ้มกันแก่คนกลุ่มเสี่ยง โดยการสร้างพื้นที่ความปลอดภัย  4.5.13 ส่งเสริมการใช้ขบวนการชุมชนเข้มแข็ง เพื่อป้องกันและแก้ไขปัญหายาเสพติดและส่งเสริมการประชาสัมพันธ์ในทุกมิติ เพื่อสร้างภาพลักษณ์ที่ดีของจังหวัดทั้งในและต่างประเทศ  4.5.14 การสนับสนุนงบประมาณให้กองกำลังภาคประชาชนและฝ่ายปกครอง  4.5.15 การสนับสนุนทางยุทธวิธีให้กองกำลังภาคประชาชนและฝ่ายปกครอง  4.5.16 สนับสนุนให้ประชาชนในพื้นที่มีคุณภาพชีวิตที่ดีในสภาพแวดล้อมของประเทศที่มีความสงบเรียบร้อย และมีความสามัคคี ปรองดอง ภายใต้หลักประกันทางรายได้ ด้านสุขภาพ และสวัสดิการพื้นฐานที่จำเป็น  4.5.17 พัฒนาและเสริมสร้างคนให้เข้มแข็ง ตระหนักถึงเรื่องความมั่นคง และมีส่วนร่วมในการแก้ปัญหา  4.5.18 พัฒนาเศรษฐกิจบนพื้นฐานผู้ประกอบการยุคใหม่ โดยสร้างโอกาสเข้าถึงข้อมูล ตลอดจนปรับบทบาทและโอกาสการเข้าถึงบริการภาครัฐ  4.5.19 การรักษาความสงบภายในประเทศ เพื่อสร้างความสงบให้เกิดขึ้นในประเทศชาติบ้านเมือง เอื้อการต่อบริหารและพัฒนาประเทศ ตามยุทธศาสตร์ชาติและนโยบายที่กำหนด สังคมมีความเข้มแข็ง สามัคคี ปรองดอง ประชาชนอยู่ดีกินดี และมีความสุข  4.5.20 การปลูกฝังค่านิยมและวัฒนธรรมผ่านการเลี้ยงดูในครอบครัว โดยเน้นเรื่องความซื่อสัตย์ วินัย คุณธรรม จริยธรรม  4.5.21 สร้างความตระหนักรู้ เผยแพร่ และปลูกฝังให้ประชาชนมีความรู้ความเข้าใจที่ถูกต้อง และเป็นจริง เกี่ยวกับสถาบันพระมหากษัตริย์  4.5.22 สร้างความสงบ และความปลอดภัย ตั้งแต่ระดับชุมชน โดยกำหนดให้หน่วยงานที่เกี่ยวข้องเฝ้าระวัง ดูแล และรักษาความสงบเรียบร้อย ความปลอดภัยในชีวิตและทรัพย์สินของประชาชน  4.5.23 แก้ไขปัญหายาเสพติดอย่างจริงจังทั้งระบบ ด้วยการบังคับใช้กฎหมายอย่างเคร่งครัด |